cyanic-selkie/wikianc huggingface dataset:
പി.പി. വിൽസൺ
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു '''പി.പി. വിൽസൺ''' (ജീവിതകാലം:1919 - 27 ഓഗസ്റ്റ് 2000). ഏറ്റുമാനൂർ നിയമസഭാമണ്ഡലത്തിൽ നിന്നും എസ്.എസ്.പി. സ്ഥാനാർഥിയായി വിജയിച്ച് മൂന്നാം കേരളനിയമസഭയിൽ അംഗമായി. കേരള നിയമസഭയിൽ അംഗമാകുന്നതിനു മുൻപ് തിരുക്കൊച്ചി നിയമസഭയിലും ഇദ്ദേഹം അംഗമായിരുന്നു. തോട്ടം തൊഴിലാളികളുടെ മിനിമം വേതന കമ്മിറ്റിയിൽ അംഗമായിരുന്ന വിൽസൺ ഐഎസ്പിയുടേയും പിന്നീട് പിഎസ്പിയുടേയും സെക്രട്ടറിയായിരുന്നു. രണ്ട് മകനും രണ്ട് മകളുമാണിദ്ദേഹത്തിനുണ്ടായിരുന്നത്. 2000 ഓഗസ്റ്റ് 27-ന് അന്തരിച്ചു.
അവലംബം
വർഗ്ഗം:1919-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:2000-ൽ മരിച്ചവർ വർഗ്ഗം:ഓഗസ്റ്റ് 27-ന് മരിച്ചവർ വർഗ്ഗം:കേരളത്തിലെ സംയുക്ത സോഷ്യലിസ്റ്റ് പാർട്ടി പ്രവർത്തകർ വർഗ്ഗം:മൂന്നാം കേരള നിയമസഭാംഗങ്ങൾ വർഗ്ഗം:തിരു-കൊച്ചി നിയമസഭാംഗങ്ങൾ
അഭയംതേടി
എം.ടി. വാസുദേവൻ നായർ കഥയും തിരക്കഥയും എഴുതി ഐ. വി. ശശി സംവിധാനം ചെയ്ത് 1986ൽ പുറത്തിറങ്ങിയ മലയാള ചലച്ചിത്രമാണ്അഭയം തേടി. മോഹൻലാൽ, ശോഭന, തിലകൻ, കെ.പി.ഏ.സി.ലളിത, ജനാർദ്ദനൻ എന്നിവർ ഈ ചിത്രത്തിലെ പ്രധാനകഥാപാത്രങ്ങളാവുന്നു. ശ്യാം സംഗീതവിഭാഗം കൈകാര്യം ചെയ്യുന്നു.
കഥാസാരം
അച്ഛന്റെ മരണശേഷം അമ്മയുടെ വഴിവിട്ട ജീവിതം സഹിക്കാതെ പിതാവിന്റെ തറവാട്ടിലേക്ക് തിരിച്ചെത്തുന്ന ഒരു പെൺകുട്ടിക്ക് അനുഭവിക്കേണ്ടിവരുന്ന ബുദ്ധിമുട്ടുകളാണ് ചിത്രത്തിന്റെ പ്രമേയം. അമ്മഭഗവതിയെ കുടിയിരുത്തിയ മച്ചകമുള്ള തറവാട്ടിലേക്ക് കയറിവരുന്ന ആംഗളോഇന്ത്യൻ പാരമ്പര്യമുള്ള മിറാൻഡയെ ആദ്യം പലരും എതിർത്തെങ്കിലും അവളുടെ സ്വഭാവശുദ്ധിയാൾ അവർ സ്വീകരിക്കുന്നു. പഴമയുടെ കെട്ടുപാടിൽ നിന്നും അഞ്ജതയിൽ നിന്നും അവരെ കരകയറാൻ സഹായിക്കുന്നു. പക്ഷേ അമ്മയും അവരുടെ പുതിയഭർത്താവും അവളെ ബോംബയിലേക്ക് കൊണ്ടുപോകാൻ നിർബന്ധിക്കുന്നു. നിസ്സഹായ ആയ അവൽ ജീവനൊടുക്കുന്നു.
പാട്ടരങ്ങ്
എസ് രമേശൻ നായരുടെ വരികൾക്ക് ശ്യാം സംഗീതം നൽകിയ പാട്ടുകളാണ് ഈ സിനിമയിലുള്ളത്
ചിത്രം കാണുവാൻ
അഭയം തേടി (1986)
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ വർഗ്ഗം:മോഹൻലാൽ-ശോഭന ജോഡി വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ശോഭന അഭിനയിച്ച മലയാള ചലച്ചിത്രങ്ങൾ വർഗ്ഗം:എസ്. രമേശൻ നായർ ഗാനങ്ങളെഴുതിയ ചലച്ചിത്രങ്ങൾ‎
കെ. മോഹൻദാസ് (സർക്കാർ ഉദ്യോഗസ്ഥൻ)
ഭാരതസർക്കാരിന്റെ ഷിപ്പിങ് മന്ത്രാലയത്തിന്റെ സെക്രട്ടറിയായി പ്രവർത്തിച്ചിട്ടുള്ള കേരള കേഡർ ഐ.എ.എസ്. ഉദ്യോഗസ്ഥനാണ് '''കെ. മോഹൻദാസ്'''. 2012-ൽ കേരളത്തിന്റെ ചീഫ് സെക്രട്ടറിയായി നിയമനവാഗ്ദാനമുണ്ടായിരുന്നെങ്കിലും അദ്ദേഹം അത് നിരസിച്ചിരുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ
റുബെല്ല വാക്സിൻ
റുബെല്ല രോഗം പ്രതിരോധിക്കാൻ ഉപയോഗിക്കുന്ന വാക്സിനാണ് റുബെല്ലവാക്സിൻ (Rubella vaccine). ആദ്യ ഡോസിനു ശേഷം 2 ആഴ്ചയ്ക്കകം ഫലം കണ്ട് തുടങ്ങും, എകദേശം  95%ആളുകളിലും ഫലപ്രദമാണ്. നല്ല രീതിയിൽ പ്രതിരോധ പരിപാടികൾ നടക്കുന്ന രാജ്യങ്ങളിൽ റുബെല്ല രോഗം കാണപ്പെടുന്നില്ല. കുട്ടികളിൽ പ്രതിരോധ പരിപാടികൾ കുറവായ ജനസമൂഹങ്ങളിൽ ശരിയായ പ്രതിരോധ കുത്തിവെപ്പ് കിട്ടാതെ പെൺകുട്ടികൾ അമ്മമാർ ആവുന്നതിനാൽ ആ പ്രദേശത്ത് റുബെല്ല രോഗം കാണാൻ സാധ്യത കൂടുതലാണ്.
അവലംബം
വർഗ്ഗം:ഡബ്ല്യു. എച്ച്. ഒ യുടെ അടിസ്ഥാന പ്രതിരോധമരുന്നുകളുടെ പട്ടികയിലുൾപ്പെട്ടിട്ടുള്ളവ
ജിജി തോംസൺ
കേരളത്തിന്റെ 39-മത് ചീഫ്‌ സെക്രട്ടറിയായി സ്‌ഥാനമേറ്റ ഐ.എ.എസ്. ഉദ്യോഗസ്ഥനാണ് ജിജി തോംസൺ.
കേസുകൾ
1991-92 കാലഘട്ടത്തിൽ നടന്ന പാമോയിൽ കേസിൽ അന്നത്തെ സിവിൽ സപ്ലൈസ് ഡയറക്ടറായിരുന്ന ജിജി തോംസൺ പ്രതിയാണ്.
വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ വർഗ്ഗം:ഇന്ത്യൻ അഡ്മിനിസ്ട്രേറ്റീവ് സർവീസ് ഉദ്യോഗസ്ഥർ വർഗ്ഗം:കേരളത്തിന്റെ ചീഫ് സെക്രട്ടറിമാർ
ഫോണ്ടെ അലിക്സോ
കേപ് വെർഡെയിലെ ഫോഗോ ദ്വീപിന്റെ തെക്ക് ഭാഗത്തുള്ള ഒരു വാസസ്ഥലമാണ് ഫോണ്ടെ അലിക്സോ. ഇത് സ്ഥിതിചെയ്യുന്നത്  അച്ചാഡ ഫർണയ്ക്ക്  3 കിലോമീറ്റർ തെക്കും   ദ്വീപ് തലസ്ഥാനമായ സാവോ ഫിലിപ്പിന്റെ തെക്കുകിഴക്ക് 16കിലോമീറ്റർ ദൂരത്തും ആയാണ്. 2010 ൽ അതിന്റെ ജനസംഖ്യ 401 ആയിരുന്നു.
പരാമർശങ്ങൾ
വർഗ്ഗം:വേർദ്ദേ മുനമ്പിലെ ഗ്രാമങ്ങൾ വർഗ്ഗം:Coordinates on Wikidata
ഗംഗാബോണ്ടം
ഒരു തെങ്ങ് ഇനമാണ് ഗംഗാ ബോണ്ടം. ഇന്ത്യയിൽ വളരുന്ന തെങ്ങുകളിൽ ഏറ്റവും ചെറിയ തെങ്ങാണിത്. ആന്ധ്രാപ്രദേശിലാണ് ഇത് കൂടുതലായി വളരുന്നത്. തൈ നട്ട് രണ്ടരവർഷം കൊണ്ട് ഇത് കായ്ക്കുന്നു. പപ്പായയുടെ ആകൃതിയിലുള്ള തേങ്ങകൾ പ്രത്യേകത ആണ്. ഒരു തെങ്ങിൽ നിന്നും 250 മുതൽ 300 വരെ തേങ്ങ ഒരു വർഷം ലഭിക്കുന്നു. കൂടാതെ കൊപ്രയാക്കിയാൽ ശരാശരി 190 ഗ്രാം കൊപ്രയും  68% വെളിച്ചെണ്ണയും ലഭിക്കും. തേങ്ങക്കും ഇളനീരിനും എണ്ണക്കും ഒരു പോലെ അനുയോജ്യമാണ്.
രാമ വർമ്മ രാജാ
രാമ വർമ്മ രാജാ 1879 സെപ്റ്റംബർ 29 ന് രാജാ രവി വർമ്മയുടെയും മാവേലിക്കര ഉത്സവമഠം കൊട്ടാരത്തിലെ പൂരുരുട്ടാതിനാൾ ഭഗീരഥിയമ്മ തമ്പുരാട്ടിയുടെയും രണ്ടാമത്തെ മകനായി ജനിച്ചു. പ്രാരംഭത്തിൽ തന്റെ പ്രതിഭാധനനായ പിതാവിൽ നിന്ന് ചിത്രകലയുടെ പാഠങ്ങൾ അഭ്യസിച്ചെങ്കിലും രാമ വർമ്മ രാജാ ഔപചാരികമായി ബോംബെയിലെ സർ ജെ ജെ. സ്കൂൾ ഓഫ് ആർട്ടിൽ (1897 - 1903) നിന്ന് ആദ്യവും പിന്നീട് ഹ്രസ്വകാലം മദ്രാസിലെ സ്കൂൾ ഓഫ് ആർട്സിൽ (1904) നിന്നും പാശ്ചാത്യ അക്കാദമിക ശൈലിയിലുള്ള ചിതകലാ രീതി പഠിക്കുകയുണ്ടായി. കേരളത്തിലേക്ക് മടങ്ങി വന്ന രാമവർമ്മ 1905 ൽ ഗൗരി കുഞ്ഞമ്മയുമായുള്ള വിവാഹത്തിന് ശേഷം കലാപഠനത്തിൽ നിന്ന് ആർജിച്ച രീതിയും രവി വർമ്മയുടെ ശൈലിയും കോർത്തിണക്കി തന്റെ ചിത്രകലാ സപര്യ തുടരുകയും രവി വർമ്മയുടെ സഹായിയായി 1906 ൽ അദ്ദേഹത്തിന്റെ മരണം വരെ പ്രവർത്തിക്കുകയും ചെയ്തു.
രാമ വർമ്മ രാജാ 1915 ൽ രാജാ രവി വർമ്മ സ്കൂൾ ഓഫ് പെയിന്റിംഗ് (രാജാ രവി വർമ്മ കോളേജ് ഓഫ് ഫൈൻ ആർട്സ്, മാവേലിക്കര) ലോകപ്രശസ്തനായ ചിത്രകാരനും തന്റെ പിതാവുമായ രാജാ രവി വർമ്മയുടെ സ്മരണാർത്ഥം സ്ഥാപിച്ചു. (ആർട്ടിസ്റ്റ് തമ്പുരാൻ എന്ന് സ്നേഹാദരവോടെ വിളിക്കപ്പെട്ടിരുന്ന അദ്ദേഹം രവിവർമ്മയുടെ ചിത്രകലാ പാരമ്പര്യം ജനങ്ങളിൽ വ്യാപിപ്പിക്കുവാനും ചിത്രണ രീതികൾ അഭ്യസിപ്പിക്കുവാനുമാണ് ഇങ്ങനെ ഒരു സ്ഥാപനം ആരംഭിച്ചത്.തന്റെ അച്ഛന്റെ ഓർമ്മയ്ക്ക് സ്ഥാപിച്ച സ്കൂൾ ഓഫ് പെയിന്റിംഗ് രാമ വർമ്മ വർഷങ്ങളോളം ശിക്ഷണം നടത്തി സ്വന്തമായി നയിക്കുകയാണ് ചെയ്തത്. അതിനിടയിൽ അദ്ദേഹം യൂറോപ്പിലും ഇംഗ്ലണ്ടിലും വ്യാപകമായി യാത്രചെയ്ത് അവിടത്തെ ചിത്രകലാ സ്ഥാപനങ്ങളും വിവിധ ഗാലറികളും സന്ദർശിച്ച് പാശ്ചാത്യ ചിത്രകലാ രീതികൾ മനസ്സിലാക്കി പുതിയ അറിവുകളുടെ മുതൽക്കൂട്ടുമായി നാട്ടിലേക്ക് മടങ്ങുകയും ചെയ്തു. രാമ വർമ്മയുടെ താല്പര്യവും കഴിവും ചിത്രകലയിൽ മാത്രം ഒതുങ്ങുന്നതായിരുന്നില്ല. മറിച്ച് നാടകം, സംഗീതം, ഫോട്ടോഗ്രാഫി എന്നിവയിലും വ്യാപിതമായിരുന്നു. നാടകക്കളരികളും, റിഹേഴ്സലും, നാടകാവതരണങ്ങളും മറ്റും ഈ ചിത്രകലാ സ്ഥാപനത്തിൽ നടത്തിയിരുന്നു. മാത്രവുമല്ല ഫോട്ടോഗ്രാഫി എന്ന പുതിയ സങ്കേതം പഠിപ്പിക്കുകയും അത് പഠിച്ചെടുക്കുവാനുള്ള സൗകര്യങ്ങൾ ഒരുക്കി നൽകുകയും ചെയ്തു. പിന്നീട് വളരെ പ്രസിദ്ധരായി മാറിയ പല വ്യക്തിത്വങ്ങളും ഈ മാവേലിക്കര സ്കൂളിൽ നിന്ന് രാമവർമ്മയുടെ ശിക്ഷണത്തിൽ പഠിച്ചിറങ്ങിയവരാണ്. ഷെവലിയാർ പി.ജെ. ചെറിയാൻ, എൻ.എൻ. നമ്പ്യാർ, കാർട്ടൂണിസ്റ്റ് ശങ്കർ, സി.വി. ബാലൻ നമ്പ്യാർ, സി.കെ. രാമകൃഷ്ണൻ സി. കെ.രാ), അബു എബ്രഹാം, സി.എൽ. പൊറിഞ്ചുകുട്ടി എന്നിവർ അദ്ദേഹത്തിന്റെ ശിഷ്യരിൽ ചിലർ മാത്രം. വളരെ എളിമയോടെ സ്ഥാപിച്ച ഈ സ്കൂൾ ഓഫ് പെയിന്റിംഗ് ദീർഘനാൾ രാമ വർമ്മയുടെ നേത്യത്വത്തിലും വിശിഷ്ട ശിഷ്യരുടെ സ്രകിയ മാർഗ്ഗങ്ങളിലൂടെയും വേരോടി വളർന്ന് പന്തലിച്ച് ഇന്നത്തെ രാജാ രവി വർമ്മ കോളേജ് ഓഫ് ഫൈൻ ആർട്സ് എന്ന രാജ്യത്തെ ഒന്നാന്തരം ഫൈൻ ആർട്സ് പഠന കേന്ദ്രമായി രൂപാന്തരപ്പെട്ടു.
രാമ വർമ്മ രാജാ രചിച്ച് ചിത്രങ്ങൾ തിരുവന്തപുരത്തെ ശ്രീ ചിത്ര ആർട്ട് ഗാലറി, കൊച്ചി ഇടപ്പള്ളിയിലെ മാധവൻ നായർ ഫൗണ്ടേഷൻ ലൂസിയം, മാവേലിക്കര രാജാ രവി വർമ്മ കോളേജ് ഓഫ് ഫൈൻ ആർട്സ് എന്നീ പ്രധാനപ്പെട്ട പൊതു ശേഖരങ്ങളിൽ കാണാവുന്നതാണ്. കേരളത്തിലും കേരളത്തിന് വെളിയിലും അദ്ദേഹത്തിന്റെ ചിത്രങ്ങൾ നിരവധി സ്വകാര്യ ശേഖരങ്ങളിലും ഇന്നുണ്ട്. അദ്ദേഹം രചിച്ച പ്രസിദ്ധങ്ങളായ ചിത്രങ്ങളിൽ ബാലിവധം, ക്രോധാലയം, രാവണനും ജടായുവും, മുള്ള് നീക്കം ചെയ്യുന്ന ശകുന്തള, കൊയ്ത്ത് രാജാ രവി വർമ്മ, ശ്രീ ചിത്തിരതിരുനാൾ മഹാരാജാവ്, പരുമല തിരുമേനി എന്നിവരുടെ ചായാചിത്രങ്ങളും ശ്രദ്ധേയമായ രചനകളാണ്.
രാമ വർമ്മ കലയിൽ മാത്രമല്ല സാമൂഹ്യക്ഷേമപ്രവർത്തികളിലും വ്യാപൃതനായിരുന്നു. സമൂഹത്തിൽ മുൻഗണന ലഭിക്കാത്ത മനുഷ്യരുടെ ഉന്നമനത്തിനായി മാവേലിക്കരയിലെ ശ്രീ ശുഭാനന്ദാശ്രമവുമായി സഹകരിച്ച് പ്രതിബദ്ധതയുള്ള ഒരു സാമൂഹിക സേവകനായി പ്രവർത്തിച്ചു. 1924 ൽ മാവേലിക്കരയുടെ പ്രഥമ മുനിസിപ്പൽ ചെയർമാനായി തെരഞ്ഞെടുക്കപ്പെടുകയും 1935 വരെ ആ പദവിയിൽ തുടരുകയും ചെയ്തു. 1930 മുതൽ 1932 വരെ തിരുവിതാംകൂർ നിയമസഭയിൽ അദ്ദേഹം അംഗമായിരുന്നു. പിന്നീട് കേരള ലളിതകലാ അക്കാദമിയുടെ പ്രഥമ ചെയർമാനായി 1962 മുതൽ 1963 വരെ പ്രവർത്തിക്കുകയുണ്ടായി. 1970- ഇൽ മരിക്കുന്നതുവരെ രാമ വർമ രാജാ തന്റെ എല്ലാ മണ്ഡലങ്ങളിലും വ്യക്തിമുദ്ര പതിപ്പിച്ച മഹാപ്രതിഭയാണ്.
വർഗ്ഗം:രാജാ രവിവർമ്മ വർഗ്ഗം:1879-ൽ ജനിച്ചവർ വർഗ്ഗം:സെപ്റ്റംബർ 29-ന് ജനിച്ചവർ
തോമസ് ക്രാന്മർ
ആദ്യകാലം
ഇടത്തരം കുടുംബപശ്ചാത്തലമുള്ള തോമസ് ക്രാന്മറും ആഗ്നസ് ക്രാന്മറുമായിരുന്നു തോമസ് ക്രാന്മറുടെ മാതാപിതാക്കൾ. കുടുംബസ്വത്ത് അവരുടെ മൂത്തമകന്റെ അവകാശമായതിനാൽ, തോമസും രണ്ടാമത്തെ സഹോദരൻ എഡ്മണ്ടും വൈദികവൃത്തിയിലേക്കു തിരിഞ്ഞു. ക്രാന്മറുടെ ബാല്യകാലവിദ്യാഭ്യാസത്തിന്റെ ചിത്രം വ്യക്തമല്ല. ഗ്രാമത്തിലെ ഗ്രാമർ സ്കൂളിലാകാം അദ്ദേഹം പഠിച്ചത്. പതിനാലാമത്തെ വയസ്സിൽ ക്രാന്മർ കേംബ്രിഡ്ജിലെ ജീസസ് കോളജിൽ ചേർന്നു. ലോജിക്കും പൗരാണികസാഹിത്യവും തത്ത്വചിന്തയും എല്ലാം അടങ്ങിയ ഒരു പഠനപദ്ധതി പിന്തുടർന്ന അദ്ദേഹം ബാച്ചിലർ ബിരുദത്തിലെത്തിയത് നീണ്ട എട്ടുവർഷം കൊണ്ടാണ്. ഇക്കാലത്ത് ക്രാന്മർ മദ്ധ്യയുഗങ്ങളിലെ സ്കൊളാസ്റ്റിക് ചിന്താപാരമ്പര്യത്തിലെ ഗ്രന്ഥങ്ങൾ ശേഖരിക്കാൻ തുടങ്ങി. ഇവ അദ്ദേഹം ജീവിതകാലം മുഴുവൻ കാത്തുപോന്നു. മാസ്റ്റേഴ്സ് ബിരുദത്തിനു ശ്രമിച്ച ക്രാന്മർ, പഠനവിഷയത്തിൽ മാറ്റം വരുത്തി. അതിനാൽ ഇറാസ്മസ് ഉൾപ്പെടെയുള്ള ഹ്യൂമനിസ്റ്റ് ചിന്തകന്മാരെക്കുറിച്ചായി മാസ്റ്റേഴ്സ് പഠനം. മാസ്റ്റേഴ്സ് പെട്ടെന്ന് പൂർത്തിയാക്കിയ അദ്ദേഹം മൂന്നു വർഷം കൊണ്ട് 1515-ൽ ബിരുദം നേടി. തുടർന്ന് ക്രാന്മർ കേംബ്രിഡ്ജിലെ ജീസസ് കോളജിൽ ഫെല്ലോ ആയി തെരഞ്ഞെടുക്കപ്പെട്ടു.
വിവാഹം, പൗരോഹിത്യം
മാസ്റ്റേഴ്സ് പഠനത്തിനിടയിൽ ക്രാന്മർ ജോവാൻ എന്നു പേരായ ഒരു യുവതിയെ വിവാഹം കഴിച്ചിരുന്നു. ഇതു പരസ്യമായതോടെ അദ്ദേഹത്തിനു ജീസസ് കോളജിലെ ഫെലോഷിപ്പും താമസസൗകര്യവും നഷ്ടമായി. കുടുംബത്തെ പോറ്റാനായി ക്രാന്മർ മറ്റൊരു കോളജിലെ അദ്ധ്യാപകനായി. താമസിയാതെ ഭാര്യ ജൊവാൻ മരിച്ചതോടെ അദ്ദേഹത്തിനു ജീസസ് കോളജിലെ പദവികൾ തിരികെ കിട്ടി. താമസിയാതെ ദൈവശാസ്ത്രപഠനം തുടങ്ങിയ ക്രാന്മർ 1520-ൽ പുരോഹിതനായി. കേംബ്രിഡ്ജ് സർവകലാശാല അദ്ദേഹത്തെ അതിന്റെ പ്രഭാഷകന്മാരിൽ ഒരാളായി തെരഞ്ഞെടുത്തു. 1526-ൽ ക്രാന്മർക്ക് ദൈവശാസ്ത്രത്തിൽ ഡോക്ടർ ബിരുദം ലഭിച്ചു. കേബ്രിഡ്ജിൽ ചെലവഴിച്ച മുപ്പതുവർഷക്കാലത്തെ ക്രാന്മറുടെ ചിന്തയുടെ സ്വഭാവം വ്യക്തമല്ല. ബൈബിൾ പഠനത്തിൽ അഗാധമായ താത്പര്യം പ്രകടിപ്പിച്ച മാനവീയതാവാദം ആയിരുന്നു അക്കാലത്തെ അദ്ദേഹത്തിന്റെ നിലപാടെന്നും, ഇത് 1520-കളിൽ പ്രചരിച്ചുകൊണ്ടിരുന്ന ലൂഥറുടെ ആശയങ്ങളോടടുക്കാൻ ക്രാന്മറെ സഹായിച്ചെന്നും കരുതപ്പെട്ടിരുന്നു. എന്നാൽ അക്കാലത്തെ ചില കുറിപ്പുകൾ സൂചിപ്പിക്കുന്നത് ആദ്യകാലത്ത് ലൂഥറുടെ ആശയങ്ങളോട് ക്രാന്മർക്കുണ്ടായിരുന്ന അകൽച്ചയും ഇറാസ്മസിനോടു കാട്ടിയ സഹമതിയും ആണ്.
അധികാരത്തിലേയ്ക്ക്
അക്കാലത്ത് ഹെൻട്രി എട്ടാമന്റെ മുഖ്യസചിവനായിരുന്ന കർദ്ദിനാൾ വുൾസി, പല കേംബ്രിഡ്ജ് പണ്ഡിതന്മാരേയും യൂറോപ്പിലെ നയതന്ത്രപദവികൾക്കായി തെരഞ്ഞെടുത്തപ്പോൾ, ക്രാന്മർക്കും ഇംഗ്ലണ്ടിന്റെ സ്പെയിനിലെ  എംബസ്സിയിൽ  ഒരു താഴ്ന്ന പദവി കിട്ടി. ഈയിലെ കണ്ടുകിട്ടിയ ക്രാന്മറുടെ രണ്ടു കത്തുകളിൽ, അദ്ദേഹവും ഹെൻറി എട്ടാമനുമൻ രാജാവുമായുള്ള ആദ്യത്തെ കൂടിക്കാഴ്ചയുടെ സൂചനയുണ്ട്. 1527-ൽ ജൂണിലെ നിന്നു മടങ്ങി വന്ന ക്രാന്മർ ചക്രവർത്തിയുമായി അരമണിക്കൂർ കൂടിക്കാഴ്ച നടത്തി. രാജാക്കന്മാരിൽ എറ്റവും ദയാലു എന്നാണ് ഹെൻറിയെ ക്രാന്മർ പുകഴ്ത്തുന്നത്.
1529-ൽ, അരഗണിലെ കാഥറീൻ രാജ്ഞിയിൽ നിന്നുള്ള ഹെൻറി എട്ടാമന്റെ വിവാഹമോചനശ്രമം വലിയ ചർച്ചാവിഷയമായിരുന്നു. ഹെൻറിയുടെ ആഗ്രഹം ബൈബിളിന്റെ പ്രബോധനങ്ങൾക്കിണങ്ങുന്നതാണോ എന്ന പ്രശ്നവും ഉന്നയിക്കപ്പെട്ടിരുന്നു. സുഹൃത്തുക്കളുമായുള്ള ഒരു ചർച്ചക്കിടെ, ഈ വിഷയം യൂറോപ്യൻ സർവകലാശാലകളിലെ പണ്ഡിതന്മാരുടെ പരിഗണനയ്ക്കു സമർപ്പിക്കണം എന്ന ആശയം ക്രാന്മർ മുന്നോട്ടുവച്ചു. ഈ നിർദ്ദേശം രാജാവിന് ആകർഷകരമായി തോന്നി. ക്രാന്മറെ രാജവിന്റെ സവിശേഷശ്രദ്ധയിൽ കൊണ്ടുവരാൻ ഇതു കാരണമായി.
1532 ഒക്ടോബർ 1-ന് ഇറ്റലിയിലായിരിക്കെ ക്രാന്മർക്ക് ഹെൻറി എട്ടാമന്റെ ഒരു കത്തു കിട്ടി. കാന്റർബറിയിലെ മെത്രാപ്പോലീത്ത വില്യം വാർഹാമിന്റെ മരണത്തെ തുടർന്ന് ആ പദവിയിൽ ക്രാന്മറുടെ നിയമനം അറിയിക്കുന്ന കത്തായിരുന്നു അത്. താമസിയാതെ ക്രാന്മർ ഇംഗ്ലണ്ടിൽ മടങ്ങിയെത്തി. കാഥറീനു പകരം ഹെൻറി വിവാഹം കഴിക്കാൻ ആഗ്രഹിച്ചിരുന്ന ആനി ബോളിന്റെ കുടുംബത്തിന്റെ സ്വാധീനം മൂലമായിരുന്നു ഈ നിയമനം. താരതമ്യേന അപ്രധാനമായ പദവിയിലിരുന്ന ക്രാന്മറുടെ ഈ നിയമനം അപ്രതീക്ഷിതമായിരുന്നു.
നവീകർത്താവ്
കാന്റർബറിയിലെ മെത്രാപ്പോലീത്താ ആയിരിക്കെ ക്രാന്മർ ഇംഗ്ലീഷ് നവീകൃതസഭയ്ക്ക് പ്രബോധനപരവും അനുഷ്ഠാനപരവുമായ ചട്ടക്കൂടുകൾ രൂപപ്പെടുത്തി. ഹെൻറി എട്ടാമന്റെ കാലത്ത് യാഥാസ്ഥിതികരും നവീകരണവാദികളും തമ്മിലുള്ള അധികാരമത്സരം നിലനിന്നിരുന്നതിനാൽ സഭയിൽ അദ്ദേഹം മൗലികമായ മാറ്റങ്ങൾക്കു തുനിഞ്ഞില്ല. എന്നാൽ ഹെൻറിയുടെ കാലത്തു തന്നെ പ്രബോധങ്ങളും ലുത്തിനിയയും എന്ന പേരിൽ ഇംഗ്ലീഷ് ഭാഷയിലെ ആദ്യത്തെ ഔദ്യോഗിക ആരാധനാഗ്രന്ഥം ക്രാന്മർ പ്രസിദ്ധീകരിച്ചു.
ബാലപ്രായത്തിൽ അധികാരത്തിലെത്തിയ എഡ്വേർഡ് രാജാവിന്റെ കാലത്ത് ക്രാന്മർ സഭയിൽ വ്യാപകമായ മാറ്റങ്ങൾക്കു മുൻകൈയ്യെടുത്തു. ഇംഗ്ലീഷ് സഭയുടെ പ്രാർത്ഥനാമുറകളുടേയും വിശ്വാസങ്ങളുടേയും സഞ്ചയമായ ബുക്ക് ഓഫ് കോമൺ പ്രെയറിന്റെ ആദ്യത്തെ രണ്ടു പതിപ്പുകൾ ഇക്കാലത്ത് അദ്ദേഹം പ്രസിദ്ധീകരിച്ചു. ഇംഗ്ലണ്ടിൽ അഭയാർത്ഥികളായിരുന്ന യൂറോപ്യൻ നവീകർത്താക്കളുടെ സഹായത്തോടെ അദ്ദേഹം, വിശുദ്ധ കുർബാന, വൈദികബ്രഹ്മചര്യം, ദേവാലയങ്ങളിൽ പ്രതിമകളുടെ സ്ഥാനം, വിശുദ്ധന്മാരുടെ വണക്കം, എന്നീ വിഷയങ്ങളിൽ പുതിയ മാനകസിദ്ധാന്തങ്ങൾ രൂപപ്പെടുത്തി. ഈ സിദ്ധാന്തങ്ങളുടെ പ്രചാരണത്തിന് അദ്ദേഹം ബുക്ക് ഓഫ് കോമൺ പ്രെയർ, ബുക്ക് ഓഫ് ഹോമിലീസ് എന്നിവയുൾപ്പെടെയുള്ള രചനകൾ ഉപയോഗപ്പെടുത്തി.
പതനം
ഏഡ്വേഡ് രാജാവിന്റെ മരണത്തെ തുടർന്ന് അധികാരത്തിൽ വന്ന ഒന്നാം മേരി രാജ്ഞിയുടെ കാലത്ത് ക്രാന്മറെ രാജദ്രോഹത്തിനും വേദവ്യതിചലനത്തിനും വിചാരണ ചെയ്തു വധശിക്ഷയ്ക്കു വിധിച്ചു. രണ്ടു വർഷത്തിലേറെ തടവിൽ കഴിഞ്ഞ അദ്ദേഹം പുതിയസഭാനേതൃത്ത്വത്തിന്റെ സമ്മർദ്ദത്തിനു വഴങ്ങി തന്റെ നവീകൃതവിശ്വാസത്തെ പലവട്ടം തള്ളിപ്പറഞ്ഞതിനാൽ റോമൻ കത്തോലിക്കാവിശ്വാസവുമായി അനുരഞ്ജനപ്പെട്ടതായി കാണപ്പെട്ടു. ലൂഥറുടേയും സ്വിംഗ്ലിയുടേയും സിദ്ധാന്തങ്ങൾ തള്ളിപ്പറഞ്ഞ അദ്ദേഹം മാർപ്പാപ്പായുടെ പരമാധികാരം ഏറ്റുപറഞ്ഞ് കത്തോലിക്കാ വിശ്വാസത്തിലേക്കുള്ള മടക്കത്തിൽ ആഹ്ലാദം പ്രകടിപ്പിച്ചു. കൂദാശാപരമായ പാപപ്പൊറുതി ആവശ്യപ്പെട്ട ക്രാന്മർക്ക് അതും നൽകപ്പെട്ടു. പശ്ചാത്തപിക്കുന്ന വേദവിരോധികളുടെ വധശിക്ഷ ഇളവുചെയ്യുക പതിവായിരുന്നതിനാൽ അദ്ദേഹത്തിന്റെ ശിക്ഷ പലവട്ടം മാറ്റിവച്ചിരുന്നു. എന്നാൽ ക്രാന്മറുടെ അതിക്രമങ്ങൾ അതിരില്ലാത്തതാണെന്നും അദ്ദേഹത്തെ ശിക്ഷിച്ച് അത്തരം തെറ്റുകൾക്കെതിരെ മറ്റുള്ളവർക്ക് മുന്നറിയിപ്പു നൽകേണ്ടതാണെന്നുമായിരുന്നു മേരി രാജ്ഞിയുടെ നിലപാട്.
വധം
thumb|275px|right|ക്രാന്മറുടെ മരണം, ഫോക്സിന്റെ രക്തസാക്ഷിചരിതത്തിലെ ചിത്രം മരണത്തിനു മുൻപ് ഓക്സ്ഫോർഡ് സർവകലാശാലയിലെ വിശുദ്ധമാതാവിന്റെ പള്ളിയിൽ പരസ്യമായ വിശ്വാസപ്രഖ്യാപനത്തിന് അവസരമുണ്ടാകുമെന്ന് അറിയിപ്പുകിട്ടിയ ക്രാന്മർ അതിന്റെ പാഠം മുന്നേ എഴുതിക്കൊടുത്തു. മരണദിവസം, ദേവാലയത്തിലെ പ്രസംഗപീഠത്തിൽ നടത്തിയ പ്രഖ്യാപനത്തിന്റെ തുടക്കത്തിൽ ക്രാന്മർ, രാജാവിനോടും രാജ്ഞിയോടും വിധേയത്വം പ്രഖ്യാപിച്ചു. എന്നാൽ ഒടുവിൽ, പ്രഖ്യാപനത്തിന്റെ ലിഖിതപാഠം ഉപേക്ഷിച്ച അദ്ദേഹം, സമ്മർദ്ദത്തിനു വഴങ്ങി നേരത്തേ നടത്തിയിരുന്ന വിശ്വാസഖണ്ഡനങ്ങളെ നാടകീയമായി തള്ളിപ്പറഞ്ഞ് നവീകൃതവിശ്വാസത്തിന്റെ ഈവിധമുള്ള പരസ്യപ്രഖ്യാപനം നടത്തി.
യശസ്സ്
റോമൻ കത്തോലിക്കരുടെ ദൃഷ്ടിയിൽ തോമസ് ക്രാന്മറുടെ അന്ത്യം വേദവിരോധിയുടെ മരണമായിരുന്നെങ്കിൽ നവീകരണവാദികൾക്ക് അതു രക്തസാക്ഷിത്വമായിരുന്നു. ജോൺ ഫോക്സിന്റെ രക്തസാക്ഷികളുടെ പുസ്തകത്തിലെ (Fox's Book of Martyrs) ഉദാത്തമായ ചിത്രീകരണം ക്രാന്മറുടെ മരണകഥയെ അനശ്വരമാക്കി. ബുക്ക് ഓഫ് കോമൺ പ്രെയർ, ആംഗ്ലിക്കൻ വിശ്വാസത്തിന്റെ 39 വകുപ്പുകൾ (39 Articles) എന്നിവയിലൂടെ ക്രാന്മറുടെ പൈതൃകം നിലനിൽക്കുന്നു.
കുറിപ്പുകൾ
"And as for the Pope, I refuse him, as Christ's enemy, and Antichrist with all his false doctrine."
അവലംബം
വർഗ്ഗം:പ്രൊട്ടസ്റ്റന്റ് നവീകർത്താക്കൾ
കഗേമുഷ
കഗേമുഷ (影武者) 1980 -ൽ പുറത്തിറങ്ങിയ അകിര കുറോസാവ ചിത്രമാണ്. ജാപ്പനീസ് ഭാഷയിൽ രാഷ്ട്രീയത്തിൽ ശ്രദ്ധതിരിക്കാനായി ഉപയോഗിക്കുന്ന കാര്യങ്ങളെയാണ് കഗേമുഷ എന്ന വാക്കുകൊണ്ടുദ്ദേശിക്കുന്നത്. ജാപ്പനീസ് ചരിത്രത്തിലെ സെൻഗോക്കു കാലഘട്ടത്തിലാണ് കഥ നടക്കുന്നത്. താഴ്ന്ന നിലയിലുള്ള ഒരു കുറ്റവാളിയെ മരിക്കാറായ ഒരു ഡേയ്മ്യോ ആയി അഭിനയിക്കാനായി നിയോഗിക്കുന്നതാണ് കഥ. ദുർബലമായ രാജവംശത്തെ ആക്രമണത്തിൽ നിന്ന് സംരക്ഷിക്കാനാണ് ഈ നടപടി. തകേഡ ഷിൻഗെനിനെ അടിസ്ഥാനമാക്കിയാണ് ഈ ഡേയ്മ്യോയുടെ കഥാപാത്രത്തെ രൂപപ്പെടുത്തിയിരിക്കുന്നത്. 1575 -ലെ നഗാഷിനോ യുദ്ധത്തോടെയാണ് ഈ ചലച്ചിത്രം അവസാനിക്കുന്നത്.
കഥ
ജപ്പാനിൽ ഷെൻഗോകു കാലഘട്ടത്തിൽ ടകേഡ വംശത്തിന്റെ ഡേയ്മ്യോ ആണ് ടകേഡ ഷിൻഗെൻ എന്ന വ്യക്തി. ഇദ്ദേഹം തന്റെ സഹോദരനായ ടകേഡ നോബുകാ പേരില്ലാത്ത ഒരു കള്ളൻ എന്നിവരുമായി ഒരു കൂടിക്കാഴ്ച്ച നടത്തുന്നു. ഷിൻഗെനുമായി അസാമാന്യ സാമ്യമുള്ളതിനാലാണ് കള്ളനെ കുരിശിലേറ്റി കൊല്ലാതിരുന്നത്. ഒരു അപരൻ എന്ന നിലയ്ക്ക് കള്ളൻ പ്രയോജനപ്പെടും എന്ന് ഇവർ തീരുമാനിക്കുന്നു. കള്ളൻ കഗേമുഷ ആയിമാറുന്നു.
ഷിൻഗെനിന്റെ സേന പിന്നീട് ടോകുഗാവ ലെയേസുവിന്റെ ഒരു കോട്ട ഉപരോധിക്കുന്നു. ഷിൻഗെൻ യുദ്ധഭൂമിയിൽ പുല്ലാങ്കുഴൽ വായിക്കുന്ന ഒരാളെ സന്ദർശിക്കുമ്പോൾ പരിക്കേൽക്കുന്നു. തന്റെ മരണം ഒരു രഹസ്യമാക്കി വയ്ക്കണം എന്ന് ഇദ്ദേഹം സേനാധിപന്മാരോട് പറയുന്നു. ഒരു മലയിടുക്കിലൂടെ കൊണ്ടുപോകവേ ഇദ്ദേഹം മരിക്കുന്നു. ഏതാനം പേർ മാത്രമാണ് ഇതിന് സാക്ഷികളാകുന്നത്. ഓഡ നോബുനാഗ, ടോകുഗാവ ലെയേസു, യുവേസുഗി കെൻഷിൻ എന്നിവരെല്ലാം ഷിൻഗെനിന്റെ മരണത്തെപ്പറ്റി ചിന്തിക്കുന്നുണ്ട്.
നൊബുകാഡോ കള്ളനെ ഷിൻഗെനിന്റെ സേനാധിപന്മാർക്ക് മുന്നിൽ കൊണ്ടുവരുന്നു. ഈ കഗേമുഷയെ മുഴുവൻ സമയ ഷിൻഗെൻ അപരനായി ഉപയോഗിക്കാനാണ് ഇദ്ദേഹത്തിന്റെ പദ്ധതി. ആദ്യം കള്ളനും ഷിൻഗെൻ മരിച്ചതായി അറിയില്ല. നിധിയാണെന്ന് കരുതി ഒരു വലിയ ഭരണി പൊട്ടിക്കാൻ കള്ളൻ ശ്രമിക്കുമ്പോഴാണ് അതിനകത്ത് ഷിൻഗെനിന്റെ മൃതദേഹമാണെന്ന് കള്ളൻ മനസ്സിലാക്കുന്നത്. ഇതിനുശേഷം കള്ളനെ വിശ്വസിക്കാൻ സാധിക്കില്ലെന്ന് ജനറൽമാർ തീരുമാനിക്കുന്നു. അയാളെ അവർ സ്വതന്ത്രനാക്കുന്നു.
ഷിൻഗെനിന്റെ ശവശരീരമുള്ള ഭരണി ടകേഡ നേതാക്കൾ രഹസ്യമായി സുവ തടാകത്തിൽ ഉപേക്ഷിക്കുന്നു. ടോകുഗാവയ്ക്കും സഖ്യകക്ഷിയായ നോബുനാഗ ഓഡയ്ക്കും വേണ്ടി ജോലി ചെയ്യുന്ന ചാരന്മാർ ഈ സംഭവം കാണുന്നു. ഷിൻഗെൻ മരി‌ച്ചെന്ന് സംശയിക്കുന്ന ഇവർ ഇക്കാര്യം റിപ്പോർട്ട് ചെയ്യാനായി പോകുന്നു. കള്ളൻ ഇത് കേൾക്കുന്നു. തന്റെ സേവനം കള്ളൻ തുടർന്നും ടകേഡ നേതാക്കൾക്ക് നൽകുന്നു. തങ്ങൾ തടാകത്തിലെ ദൈവത്തിന് സാകെ എന്ന മദ്യം നിവേദിക്കുകയാണെന്ന് പറഞ്ഞുകൊണ്ട് അവർ സത്യം മറച്ചുവയ്ക്കുന്നു.
ഉപരോധത്തിന് ശേഷം തിരികെപ്പോകുന്ന ടകേഡ സേനയെ ചാരന്മാർ പിന്തുടരുന്നു. ഷിൻഗെൻ മരിച്ചു എന്ന് ഇവർ സംശയിക്കുന്നുണ്ടെങ്കിലും ഇവർ പിന്നീട് കഗേമുഷയുടെ അഭിനയം വിശ്വസിക്കുന്നു.
1573-ൽ ഓഡ നോബുനാഗ തന്റെ സൈന്യവുമായി അസായി നാഗമാസയെ ആക്രമിക്കാനുള്ള പദ്ധതിയിടുകയാണ്. ടോകുഗാവ വംശവും ഓഡ വംശവും ടകേഡ ഭൂമി ആക്രമിക്കുമ്പോൾ കറ്റ്സുവോരി സേനാധിപന്മാരുടെ ഉപദേശത്തിനെതിരായി പ്രത്യാക്രമണം അഴിച്ചുവിടുന്നു. കഗേമുഷ സഹായസേനയുമായി 1574 -ലെ ടകാടെൻജിൻ യുദ്ധത്തിനെത്താൻ നിർബന്ധിതനാകുന്നു. യുദ്ധം വിജയിക്കുന്നു.
കഗേമുഷ ഷിൻഗെനിന്റെ കുതിരപ്പുറത്ത് കയറുവാൻ ശ്രമിക്കുന്നു. താഴെ വീണ കള്ളന്റെ ശരീരത്തിൽ ഷിൻഗെനിന്റെ പരിക്കുകളുടെ പാടുകൾ ഇല്ല എന്ന് മറ്റുള്ളവർ കാണുന്നു. കള്ളനെ കൊട്ടാരത്തിൽ നിന്ന് പുറത്താക്കുന്നു. കറ്റ്സുവോരി വംശഭരണം ഏറ്റെടുക്കുന്നു. നേതൃത്ത്വത്തിന്റെ ദൗർബല്യം മനസ്സിലാക്കുന്ന ശത്രുക്കൾ ആക്രമണം നടത്തുന്നു. കറ്റ്സുവോരി നോബുനാഗയ്ക്കെതിരായി തന്റെ സൈന്യം മുഴുവനുമുപയോഗിച്ച് ആക്രമണം അഴിച്ചുവിടുന്നു. നഗാഷിനോ യുദ്ധത്തിൽ ടകേഡയുടെ സൈന്യം തുടച്ചുനീക്കപ്പെടുന്നു. കഗേമുഷ ഇതിന് സാക്ഷിയാകുന്നു. തന്റെ കൂറ് പ്രകടിപ്പിക്കാനായി ഒരു കുന്തവുമായി കള്ളൻ ശത്രുക്കളെ ആക്രമിക്കുന്നു. പരിക്കേറ്റ കഗേമുഷ മരണമടയുന്നു.
നിർമ്മാണം
ആദ്യം നായകവേഷത്തിൽ കുറോസാവ നിശ്ചയിച്ചത് ഷിന്റാരോ കാറ്റ്സു എന്ന നടനെയായിരുന്നു. കാറ്റ്സു ആദ്യ ദിവസത്തെ ഷൂട്ടിംഗ് പൂർത്തിയാകുന്നതിന് മുൻപ് അഭിനയം നിറുത്തിപ്പോയി. ക്രൈറ്റീരിയൺ കളക്ഷൻ ഡിവിഡിയുമായുള്ള ഇന്റർവ്യൂവിൽ എക്സിക്യൂട്ടീവ് പ്രൊഡ്യൂസർ കോപ്പോള വെളിപ്പെടുത്തുന്നത് കാറ്റ്സു കുറസോവയുടെ ചിത്രീകരണ രീതി പകർത്തുവാനായി സ്വന്തം കാമറയും ആൾക്കാരുമായാണ് ഷൂട്ടിംഗിനെത്തിയതെന്നാണ്. കാറ്റ്സുവിനെ പുറത്താക്കുകയായിരുന്നോ അതോ സ്വന്തം ഇഷ്ടപ്രകാരം പോവുകയായിരുന്നോ എന്നത് വ്യക്തമല്ല. കുറസോവയുടെ ധാരാളം ചലച്ചിത്രങ്ങളിൽ ഇതിനു മുൻപ് അഭിനയിച്ചിട്ടുള്ള പ്രശസ്തനായ നടൻ ടാറ്റ്സുയ നകഡായിയാണ് ഇതിന് പകരം അഭിനയിച്ചത്. കഗേഷുമയുടെയും യജമാനന്റെയും റോളുകൾ ഇദ്ദേഹം തന്നെയാണ് അഭിനയിച്ചത്.
കഗേമുഷയിലെ ഒരു റോൾ വളരെക്കാലമായി ഇദ്ദേഹത്തിന്റെ സിനിമകളിൽ അഭിനയിച്ചിരുന്ന ടകാഷി ഷിമൂറയ്ക്ക് കുറോസാവ നൽകിയിരുന്നു. കുറോസാവയുടെ ചിത്രങ്ങളിൽ ഷിമൂറ അഭിനയിച്ച അവസാന ചിത്രമാണ് കഗേമുഷ. പാശ്ചാത്യ ഡോക്ടറുടെ പരിചാരകനായി ഇദ്ദേഹം അഭിനയിച്ച സീൻ അന്താരാഷ്ട്ര തലത്തിൽ പ്രദർശിപ്പിച്ച ചിത്രത്തിൽ നിന്ന് നീക്കം ചെയ്യുകയുണ്ടായി. ക്രൈറ്റീരിയൺ കളക്ഷൻ ഡിവിഡിയിൽ ഈ സീനും പതിനെട്ട് മിനിട്ടോളം ചലച്ചിത്രവും കൂട്ടിച്ചേർത്തു.
ലൂക്കാസിന്റെ അഭിപ്രായത്തിൽ കുറോസാവ അവസാന യുദ്ധരംഗത്ത് 5000 എക്സ്ട്രാ നടീനടന്മാരെ ഉപയോഗിച്ചിരുന്നു. ഒരു ദിവസം മുഴുവൻ ഷൂട്ടിംഗ് നടത്തിയശേഷം അവസാനം റിലീസ് ചെയ്ത ചിത്രത്തിൽ ഇതിൽ നിന്നും 90 സെക്കന്റുകൾ മാത്രമാണ് ഉപയോഗിച്ചത്. പല സുന്ദരമായ സ്പെഷ്യൽ എഫക്റ്റുകളും കഥയിലെ വിടവുകൾ നികത്തുന്ന സീനുകളും "വെട്ടി മാറ്റപ്പെട്ടു".
സ്വീകരണം
1980 -ലെ ജാപ്പനീസ് മാർക്കറ്റിലെ ഒന്നാം നമ്പർ ചലച്ചിത്രമായിരുന്നു കഗേമുഷ. ¥2.7 ബില്യണായിരുന്നു ആകെ വരവ്.
അവാർഡുകൾ
1980-ലെ കാൻ ചലച്ചിത്രോത്സവത്തിൽ കഗേമുഷ ഓൾ ദാറ്റ് ജാസ് എന്ന ചിത്രത്തോടൊന്നിച്ച് പാം ഡെ ഓർ പുരസ്കാരം പങ്കിട്ടു. കഗേമുഷ രണ്ട് അക്കാദമി പുർസ്കാരങ്ങൾക്കായി നോമിനേറ്റ് ചെയ്യപ്പെട്ടിരുന്നു. 1981-ലെ മികച്ച അന്യഭാഷാചിത്രത്തിനുള്ള സീസർ പുരസ്കാരം ഈ ചിത്രത്തിന് ലഭിച്ചു.
മൗന ഫെറ്റോ
അവരുടെ 30 വർഷത്തെ അഭിനയത്തിന് 2019 ലെ മാരാക്കേച്ച് അന്താരാഷ്ട്ര ചലച്ചിത്രമേളയിൽ പ്രത്യേക അംഗീകാരം നൽകി ആദരിച്ചു.
പുറംകണ്ണികൾ
വർഗ്ഗം:1970-ൽ ജനിച്ചവർ വർഗ്ഗം:മൊറോക്കൻ നടിമാർ
സാപ്പിൻഡേസീ
Sapindales നിരയിലുള്ള ഒരു സസ്യകുടുംബമാണ് സാപ്പിൻഡേസീ. 140-150 ജനുസുകളിലായി ഏകദേശം 1400-2000 സ്പീഷിസുകൾ ഇതിൽ ഉണ്ട്.
അവലംബം
വർഗ്ഗം:സസ്യകുടുംബങ്ങൾ വർഗ്ഗം:സാപ്പിൻഡേസീ
ചേതൻ ലാൽ
2017 ലെ മികച്ച ബാല നടനുള്ള സംസ്ഥാന ചലച്ചിത്ര പുരസ്കാരം നേടിയ താരമാണ് ചേതൻ ലാൽ. ബ്ളാക്ക് ഫോറസ്റ്റ്, എബിസിഡി, ബാച്ച്ലർ പാർടി, വിക്രമാദിത്യൻ, അഞ്ചു സുന്ദരികൾ, ചാർളി, ഒപ്പം തുടങ്ങിയ ഇരുപതോളം സിനിമകളിൽ അഭിനയിച്ചു. ഗപ്പിയിലെ അഭിനയത്തിനാണ് പുരസ്കാരം ലഭിച്ചത്.
ജീവിതരേഖ
എറണാകുളം എടവനക്കാട് സ്വദേശിയായ ചേതൻ ജയലാലിന്റെയും മനുജയുടെയും മകനാണ്. എസ്.ഡി.പി.വൈ.കെ.പി.എം. ഹൈസ്ക്കൂളിലെ പത്താം ക്ളാസ് വിദ്യാർഥിയാണ്. ബാച്ച്ലർ പാർടി എന്ന സിനിമയിലാണ് ആദ്യം വേഷമിടുന്നത്. ഏഴുവർഷം മുമ്പ് പത്താം വയസ്സിൽ. നിരവധി ഡോക്യുമെന്ററികളിലും അഭിനയിച്ചു. ഹ്രസ്വചിത്രത്തിലെ അഭിനയത്തിന് ലോഹിതദാസ് ഫൌണ്ടേഷന്റെ മികച്ച നടനുള്ള അവാർഡും ചേമ്പർ ഓഫ് കോമേഴ്സിന്റെ പുരസ്കാരവും പി ജെ ആന്റണി ഫൌണ്ടഷൻ പുരസ്കാരവും ഷാർജ ഫിലിം ഫെസ്റ്റിവൽ അവാർഡും ലഭിച്ചിട്ടുണ്ട്.
അവലംബം
വർഗ്ഗം:മലയാളചലച്ചിത്രനടന്മാർ വർഗ്ഗം:മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:എറണാകുളം ജില്ലയിൽ ജനിച്ചവർ
ഫല്ലൂജ
ഇറാഖിലെ ഒരു നഗരമാണ് ഫല്ലൂജ. ബാഗ്ദാദിന് 69 കിലോമീറ്റർ പടിഞ്ഞാറ് മാറി അൻബാർ പ്രവിശ്യയിൽ സ്ഥിതിചെയ്യുന്നു.
അവലംബം
വർഗ്ഗം:ഇറാഖിലെ നഗരങ്ങൾ
ജയദേവ് കെൻഡുലി
ഇലമ്പസാർ കമ്മ്യൂണിറ്റിയിലെ ഗ്രാമവും ഗ്രാമപഞ്ചായത്തും ആണ് ജയദേവ് കെൻഡുലി. പശ്ചിമ ബംഗാളിലെ ബിർഭൂം ജില്ലയുടെ ബോൾപൂർ ഉപവിഭാഗത്തിലെ വികസന ബ്ലോക്ക് ആണിത്. ഇവിടം ജയദേവന്റെ ജന്മസ്ഥലമായി അനേകർ വിശ്വസിച്ചുവരുന്നു. ഇതിനെക്കുറിച്ച് പണ്ഡിതന്മാർ ഇന്നുവരെയും ചർച്ചചെയ്യുന്നു. നിരവധി ക്ഷേത്രങ്ങളും ആശ്രമങ്ങളും ആയി ഇവിടെ ഒരു മതകേന്ദ്രമായി വളർന്നിരിക്കുന്നു. ഈ ഗ്രാമം വാർഷിക മേളയായ ബൗൾ ഫെയറിന് പ്രശസ്തമാണ്. മകരസംക്രാന്തി ചടങ്ങിലാണിത് സംഘടിപ്പിക്കപ്പെടുന്നത്.
ബാഹ്യ ലിങ്കുകൾ
വർഗ്ഗം:ജയദേവ വർഗ്ഗം:പശ്ചിമ ബംഗാളിലെ ഗ്രാമങ്ങൾ
ഒ.എം. നമ്പ്യാർ
കേരളത്തിലെ പ്രശസ്ത അത്ലറ്റിക് കോച്ചുകളിലൊരാളായിരുന്നു ഒതയോത്ത് മാധവൻ നമ്പ്യാർ എന്ന '''ഒ.എം. നമ്പ്യാർ'''. പി.ടി. ഉഷയുടെ പരിശീലകനായി പ്രസിദ്ധിയും അംഗീകാരവും നേടി. മികച്ച പരിശീലകന്മാർക്കുള്ള ദ്രോണാചാര്യ പുരസ്കാരം ആദ്യമായി ലഭിച്ചത് നമ്പ്യാർക്കായിരുന്നു. കായികരംഗത്തെ പ്രവർത്തനങ്ങൾക്കുള്ള അംഗീകാരമായി 2021-ലെ പത്മശ്രീ പുരസ്കാരം ലഭിച്ചു.
ആദ്യകാലം
1935-ൽ കോഴിക്കോട് ജനിച്ചു. കോഴിക്കോട് ഗുരുവായൂരപ്പൻ കോളേജിലാണ് അദ്ദേഹം തന്റെ വിദ്യാഭ്യാസം പൂർത്തിയാക്കിയത്. കോളേജ് ജീവിതത്തിലും കായികതാരമായിരുന്ന നമ്പ്യാരെ തന്റെ പ്രിൻസിപ്പലിന്റെ ഉപദേശം ഇന്ത്യൻ സൈന്യത്തിൽ ചേരാൻ പ്രോത്സാഹിപ്പിച്ചു. ചെന്നൈ താംബരത്തെ റിക്രൂട്ടിംഗ് സെന്ററിൽ വെച്ച് അദ്ദേഹം ഭാരതീയ വായൂസേനയിലേക്ക് 1955-ൽ തിരഞ്ഞെടുക്കപ്പെട്ടു. അവിടെയും അദ്ദേഹം അറിയപ്പെടുന്ന കായികതാരമായിരുന്നു. സർവീസ്സസിനെ പ്രതിനിധീകരിച്ച് അദ്ദേഹം ദേശീയ അത്ലറ്റിക് മീറ്റുകളിൽ പങ്കെടുത്തിട്ടുണ്ട്. എന്നാൽ അന്തർ ദേശീയ മത്സരങ്ങളിൾ പങ്കെടുത്ത് രാജ്യത്തിനെ പതിനിധീകരിക്കാൻ അദ്ദേഹത്തിനു സാധിച്ചില്ല.
പരിശീലകനായി
പിന്നീട് പട്യാല നാഷണൽ ഇൻസ്റ്റിറ്റ്യൂട്ട് ഓഫ് സ്പോർട്സിൽ നിന്നും പരിശീലക ലൈസൻസ് നേടിയ അദ്ദേഹം സർവ്വീസസിന്റെ കോച്ചായി ചേർന്നു. ഈ സമയത്ത് കേരളത്തിലെ കായിക മേഖലയിൽ പ്രവർത്തിച്ചുകൊണ്ടിരുന്ന കേണൽ ഗോദവർമ്മ രാജയുടെ ക്ഷണം സ്വീകരിച്ച് അദ്ദേഹം കേരളത്തിൽ വന്ന കേരളാ സ്പോർട്സ് കൗൺസിലിന്റെ കോച്ചായി ചേർന്നു. സൈനിക സേവനത്തിനുശേഷം കണ്ണൂരിലെ സ്പോർട്സ് സ്കൂളിൽ അധ്യാപകനായി.
ഉഷ
1970-ൽ ഇവിടെ വിദ്യാർഥിനിയായിരുന്ന പി.ടി. ഉഷയെ ഇദ്ദേഹം പരിശീലിപ്പിച്ചിരുന്നു. പിന്നീട് പി.ടി. ഉഷയുടെ വ്യക്തിഗത പരിശീലകനായി. 1980, 84, 88, 92, 96 വർഷങ്ങളിലെ ഒളിമ്പിക്സുകളിലും വിവിധ വർഷങ്ങളിലെ ഏഷ്യാഡിലും മറ്റും ഇദ്ദേഹമായിരുന്നു ഉഷയുടെ പരിശീലകൻ.
കല്പസങ്കര
കാറ്റുവീഴ്ചബാധിത പ്രദേശങ്ങളിൽ രോഗം ബാധിക്കാതെ വളർച്ച നേടിയ പശ്ചിമതീര നാടൻ തെങ്ങിന്റെ പരാഗം ചാവക്കാട് കുറിയ പച്ചയിൽ പരാഗണം നടത്തിയപ്പോൾ കിട്ടിയ സങ്കര ഇനമാണിത്. അധികം പൊക്കം വയ്ക്കാത്തതും നട്ട് 40 മാസത്തിനകം കായ്ക്കുന്നതുമാണ് ഈ ഇനം. എട്ടുവർഷം പ്രായമായ തെങ്ങ് അഞ്ചു മീറ്റർ ഉയരം വയ്ക്കും. ഒരു വർഷം ശരാശരി 84 തേങ്ങ വിളവ് ലഭിക്കും. തേങ്ങക്ക് ശരാശരി 840 ഗ്രാം തൂക്കം വരും. കൊപ്ര ഒന്നിന് 170 ഗ്രാമും വെളിച്ചെണ്ണ 67 ശതമാനവുമാണ്. വരൾച്ചയെ അതിജീവിക്കാൻ ശേഷിയുണ്ട്.
റഫറൻസുകൾ
വർഗ്ഗം:തെങ്ങിനങ്ങൾ
ഗാസാ നഗരം
പലസ്തീനിലെ ഏറ്റവും ജനസംഖ്യയുള്ള നഗരമാണ് ഗാസാ. പതിനാല് മീറ്റർ ഉയരമുള്ള ഒരു ചെറിയ കുന്നിലാണ് ഈ നഗരം സ്ഥിതി ചെയ്യുന്നത്.
ചരിത്രം
പതിനഞ്ചാം നൂറ്റാണ്ടിൽ ജനവാസം ആരംഭിച്ചു. ഈജിപ്ഷ്യൻ, റോമൻ, ബൈസന്റൈൻ സാമ്രാജ്യങ്ങളുടെ കീഴിൽ ഒരു പ്രധാന തുറമുഖ നഗരമായി വളർന്നു. 635-ൽ ഖലീഫയുടെ അധികാരത്തിൽ വരുകയും ഒരു പ്രമുഖ നിയമപഠന കേന്ദ്രമാവുകയും ചെയ്തു. എന്നാൽ പതിനൊന്നാം നൂറ്റാണ്ടിൽ കുരിശുയുദ്ധക്കാർ ഗാസയിൽ കുറച്ച് അവശിഷ്ടങ്ങൾ മാത്രമാണ് കണ്ടത്. അവർ നിർമ്മിച്ച കോട്ട 1187-ൽ സലാദിൻ പിടിച്ചെടുത്തു. മംഗോൽ ആക്രമണങ്ങളും വെള്ളപ്പൊക്കങ്ങളും കൃഷിനാശവും കാരണം പതിനാറാം നൂറ്റാണ്ടായപ്പോഴേക്കും ഒരു ഗ്രാമമായി ഒതുങ്ങിയിരുന്നു. തുടർന്ന് ഒട്ടോമൻ ഭരണകാലത്ത് റിദ്വാൻ രാജവംശത്തിന്റെ ഭരണത്തിൽ ഗാസാ നഗരം വളരുകയും 1893-ഇൽ മുനിസിപ്പാലിറ്റിയാവുകയും ചെയ്തു. ഒന്നാം ലോകമഹായുദ്ധത്തിനുശേഷം ഗാസാ നഗരം ബ്രിട്ടിഷ് നിയന്ത്രണത്തിൽ വന്നു. 1948-ൽ ഈജിപ്ത് ഗാസാ പിടിച്ചെടുക്കുകയും വികസനപ്രവർത്തനങ്ങൾ നടത്തുകയും ചെയ്തു. 1967-ൽ ആറു ദിവസത്തെ യുദ്ധത്തിൽ ഇസ്രായേൽ ഈ നഗരം കൈവശപ്പെടുത്തി. 1993-ഇൽ പലസ്തീന്റെ ഭാഗമായി. എന്നാൽ 2006-നു സേഷം ഹമാസ് എന്ന സംഖടനയുടെ നിയന്ത്രണത്തിലാണ് ഗാസാ നഗരം. അയൽരാജ്യങ്ങളായ ഈജിപ്തും ഇസ്രായേലും ഗാസയിൽ ഉപരോധം പ്രഖ്യാപിചിട്ടുണ്ട്. ഗാസയിലെ ഭൂരിപക്ഷം ജനങ്ങളും സുന്നി മുസ്ലിങ്ങളാണ്. ഒരു ഗ്രീക്ക് ഓർത്തഡോക്സ് ന്യൂനപക്ഷവുമുണ്ട്.
കാലാവസ്ഥ
വർഷം മുപ്പത്തി ഒൻപത് സെന്റീമീറ്റർ മഴ ലഭിക്കുന്നു. ഉയർന്ന താപനില മുപ്പത്തി മൂനും (ജൂലൈ / ആഗസ്റ്റ്) താഴ്ന്ന താപനില ഒൻപതുമാണ് (ജനുവരി). നവംബർ - മാർച്ച് സമയത്താണ് മഴ പെയ്യുന്നത്.
സമ്പദ്ഘടന
ചെറുകിട വ്യവസായവും കൃഷിയുമാണ് പ്രധാന തൊഴിലുകൾ. പൂക്കൾ, ഒലിവുകൾ, ഈന്തപ്പഴം, ഓറഞ്ച്, സ്റ്റ്രാബെറി എന്നിവയാണ് പ്രധാന കൃഷിയിനങ്ങൾ. തുണിത്തരങ്ങൾ, പായകൾ, ചൂരൽക്കസേരകൾ, ഓടുകൾ, മൺ / ചെമ്പ് പാത്രങ്ങൾ, എന്നിവ നിർമ്മിക്കുന്നു ഇസ്രായേലിന്റെ ഉപരോധം കാരണം സാമ്പത്തിക പ്രശ്നങ്ങൾ നേരിടുന്നു. 2009-ഇൽ തൊഴിലില്ലായ്മ നാൽപ്പത് ശതമാനം ആയിരുന്നു. 2012-ൽ ഇത് ഇരുപത്തിയഞ്ച് ശതമാനം ആയി കുറഞ്ഞു.
വിദ്യാഭ്യാസം
ഒരു പുരാവസ്തു മ്യൂസിയവും, നാടകശാലയും, നാല് സർവ്വകലാശാലകളും, പതിനായിരത്തോളം പുസ്തകങ്ങളുള്ള ഒരു പൊതു ഗ്രന്ഥശാലയും, 210 വിദ്യാലയങ്ങളും ഗാസയിലുണ്ട്. ഇസ്ലാമിക്ക്, അൽ അഷർ, അൽ കുദ്സ്, അൽ അക്സാ, എന്നിവയാണ് സർവ്വകലാശാലകൾ. 1978-ൽ ആരംഭിച്ച ഇസ്ലാമിക്ക് സർവ്വകലാശാലയിൽ 20,639 വിദ്യാർഥികളുണ്ട്. 151 വിദ്യാലയങ്ങൾ സർക്കാരിന്റെയും നാൽപ്പത്തി ആറെണ്ണം യൂ. എന്നിന്റെയും ആണ്. ഒന്നര ലക്ഷം വിദ്യാർഥികളും ആറായിരത്തോളം അദ്ധ്യാപകരുമുണ്ട്. പതിമൂനാം നൂറ്റാണ്ടിൽ പണിത വലിയ പള്ളിയിൽ (Great Mosque of Gaza) ഇരുപതിനായിരം കൈയെഴുത്ത്പുസ്തകങ്ങളുണ്ട്. പലസ്തീൻ ഫുട്ബോൾ ടീമിന്റെ ഗ്രൗണ്ടായ പലസ്തീൻ സ്റ്റേഡിയവും ദാസയിലാണ്.
ഗതാഗതം
ബസ്സും ടാക്സികളുമാണ് പ്രധാന ഗതാഗത മാർഗ്ഗം. 1998-ൽ ഗാസയ്ക്ക്നാൽപ്പത് കിലോമീറ്റർ തെക്കായി നിർമ്മിച്ച യാസർ അറഫത് വിമാനത്താവളം 2002-ൽ തകർക്കപ്പെട്ടു. ബെൻ ഗൂറിയൺ വിമാനത്താവളം എഴുപത്തിയഞ്ച് കിലോമീറ്റർ ദൂരെയാണ്.
സായിച്ചിറോ മിസുമി
ഇന്ത്യ - ജപ്പാൻ സൗഹൃദത്തിന് വലിയ സംഭാവനകൾ നൽകിയ ജപ്പാൻ സ്വദേശിയാണ് സായിച്ചിറോ മിസുമി (ജനനം : 16 ജൂൺ 1916). 2015 ൽ ഭാരതം പത്മഭൂഷൺ പുരസ്കാരം നൽകി ആദരിച്ചു.
ജീവിതരേഖ
ആയോമ ഗാക്കുയിൻ സർവകലാശാലയിൽ നിന്ന് ബിരുദ പഠനത്തിനു ശേഷം ജപ്പാൻ - ഇന്ത്യ അസോസിയേഷനിൽ 1937 ൽ സെക്രട്ടറിയായി. 2007 വരെ അസോസിയേഷനുമായി ബന്ധപ്പെട്ട് പ്രവർത്തിച്ചു. ജപ്പാനിലെ ഏറ്റവും പഴക്കമുള്ള അന്തർ ദേശീയ സംഘടനകളിലൊന്നായ ജപ്പാൻ - ഇന്ത്യ അസോസിയേഷൻ 1903 ലാണ് സ്ഥാപിച്ചത്. ബിസിനസ് ഡയറക്ടറി, ജപ്പാൻ - ഇന്ത്യ അസോസിയേഷൻ വാർത്താ പത്രിക തുടങ്ങി നിരവധി നൂതന മാർഗങ്ങളിലൂടെ ജപ്പാൻ - ഇന്ത്യ സൗഹൃദം വളർത്താനായി പരിശ്രമിച്ചു. 1943 ലെ നേതാജിയുടെ ജപ്പാൻ സന്ദർശനത്തിനിടെ അദ്ദേഹത്തിനാവശ്യമായ പിന്തുണ നൽകി, ടോക്യോ ബിഗ് സിറ്റി ഹാളിലെ പ്രഭാഷണത്തിന് സൗകര്യമൊരുക്കിയത് മിസുമിയായിരുന്നു. രണ്ടാം ലോക മഹായുദ്ധത്തിനു ശേഷം ചെറിയൊരിടവേള സംഘടനയ്ക്കു തിരിച്ചടിയേറ്റെങ്കിലും 1952 ൽ മിസുമി സഘടനയുടെ മാനേജിംഗ് ഡയറക്ടറായി ചുമതലയേറ്റു. സാംസ്കാരിക മേഖലയിലുൾപ്പെടെ ഫെസ്റ്റിവൽ ഓഫ് ഇന്ത്യ പരിപാടിയുമായി മിസുമി സജീവമായി. 2007 ൽ ജെ.ഐ.അ ഔദ്യോഗിക പദവികളിൽ നിന്ന് വിരമിച്ചു.
അവലംബം
വർഗ്ഗം:പത്മഭൂഷൺ പുരസ്കാരം ലഭിച്ചവർ
കരാക്കറ്റ ക്ലബ്ബ്
കരാക്കറ്റ ക്ലബ്ബ് പടിഞ്ഞാറൻ ഓസ്ട്രേലിയലെ പെർത്ത് ആസ്ഥാനമായുള്ള ഒരു വനിതാ ക്ലബ്ബാണ്. 1894-ൽ സ്ഥാപിതമായ ഇത് ഓസ്ട്രേലിയയിലെ ആദ്യത്തെ വനിതാ ക്ലബ്ബായിരുന്നു.
ചരിത്രം
1904 ൽ കാരക്കറ്റ ക്ലബ് സ്ഥാപിക്കപ്പെട്ടതിന് 10 വർഷങ്ങൾക്കുശേഷം ആദ്യത്തെ ലൈസിയം ക്ലബ്ബ് ലണ്ടനിൽ മിസ്സ് കോൺസ്റ്റെയിൻ സ്മെഡ്ലിയുടെ നേതൃത്വത്തിൽ സ്ഥാപിക്കപ്പെട്ടു. കാരക്കറ്റ ക്ലബ്ബിന്റെ ലക്ഷ്യങ്ങൾക്കു സമാനമായതായിരുന്നു ലൈസിയം ക്ലബുകളുടേയും ലക്ഷ്യം. 1923 ൽ കരാക്കറ്റ ക്ലബ് അംഗങ്ങളും ലൈസിയം ക്ലബ്ബിന്റെ അന്താരാഷ്ട്ര പ്രസ്ഥാനവുമായി യോജിച്ചു പ്രവർത്തിക്കുവാൻ തീരുമാനിക്കപ്പെട്ടു. ഇത് ലോകത്തെമ്പാടുമുള്ള വനിതകളുമായി വിശാലമായ അർത്ഥത്തിലുള്ള ഒരു ബന്ധത്തിനുള്ള അവസരം കാരക്കറ്റ ക്ലബ്ബിനു തുറന്നുകൊടുത്തു. 1954 ൽ ക്ലബ്ബിന്റെ ഡയമണ്ട് ജൂബിലി ആഘോഷിക്കപ്പെട്ടു.
ഓസ്ട്രേലിയയിലെ എല്ലാ ലൈസിയം ക്ലബ്ബുകളേയും ഒരു ബാനറിനു കീഴിൽ ബന്ധിപ്പിക്കുവാനും ലോകമെമ്പാടുമുള്ള ലൈസിയം ക്ലബ്ബുകളെ ഇന്റർനാഷണൽ അസോസിയേഷൻ ഓഫ് ലൈസിയം ക്ലബ്ബ്സ് എന്ന പ്രസ്ഥാനവുമായി ബന്ധിപ്പിക്കുവാനുമായി 1972/73 ൽ ഓസ്ട്രേലിയൻ അസോസിയേഷൻ ഓഫ് ലൈസിയം ക്ലബ്ബ് രൂപീകരിക്കപ്പെട്ടു. 1984 ന്റെ അവസാനത്തിൽ കരാക്കറ്റ ക്ലബ്ബ് ഷെർവുഡ് കോർട്ട്, ദ എസ്പ്ളനേഡ് എന്നിവയുടെ മൂലയിലുള്ള ലോവ്സൺ അപ്പാർട്ടുമെന്റിലെ ഇപ്പോഴത്തെ കെട്ടിടത്തിലേക്ക് ആസ്ഥാനം മാറ്റി സ്ഥാപിച്ചു.
പന്നാ ദായീ
പതിനാറാം നൂറ്റാണ്ടിലെ റാണ സംഗയുടെ നാലാമത്തെ പുത്രനായ ഉദയ് സിംഗ് രണ്ടാമന്റെ നഴ്‌സ് പരിചാരകയായിരുന്നു പന്നാ ദായീ. ഇംഗ്ലീഷ്:Panna Dai അവൾ ഖീച്ചി ഗോത്രത്തിലെ രജപുത്രയായിരുന്നു.
ഹിന്ദിയിൽ പന്ന എന്നാൽ " മരതകം " എന്നും ദായി എന്നാൽ "നഴ്സ്" എന്നും ആണ് അർത്ഥം. 1535-ൽ റാണി കർണാവതി ജൗഹർ ചെയ്തതിനെത്തുടർന്ന് ഉദയ് സിംഗ് പന്നയുടെ സംരക്ഷണത്തിലായിരുന്നു. ഉദയ്‌യെ അമ്മാവൻ ബൻവീർ ആക്രമിച്ചപ്പോൾ, അവനെ രക്ഷിക്കാൻ പന്നാ ദായ് സ്വന്തം മകന്റെ ജീവൻ ബലി നൽകി.
ജീവിതരേഖ
റാണ സംഗയുടെ ഭാര്യയായിരുന്ന റാണി കർണാവതിയുടെ നഴ്‌സായിരുന്നു പന്നാ ദായി. 1531-ൽ, റാണ സംഗയുടെ രണ്ടാമത്തെ പുത്രനായ വിക്രമാദിത്യൻ, അദ്ദേഹത്തിന്റെ സഹോദരൻ റാണ രത്തൻ സിംഗ് രണ്ടാമന് ശേഷം സിംഹാസനത്തിൽ പ്രവേശിച്ചു. അവൻ ധിക്കാരിയും അഹങ്കാരിയും ആയി അറിയപ്പെട്ടിരുന്നു. 1535-ൽ ബഹാദൂർ ഷാ ചിറ്റോർ ആക്രമിച്ചു, കർണാവതി ചിറ്റോറിനെ പ്രതിരോധിക്കാൻ പ്രഭുക്കന്മാരെയും സാധാരണ സൈനികരെയും വിളിച്ചു. മേവാർ വിട്ടുപോകാൻ നിർബന്ധിതരാവുകയോ അതൃപ്തിയുള്ളവരോ ഇതിൽ ചേർന്നു. നിർഭാഗ്യവശാൽ, യുദ്ധം പരാജയപ്പെട്ടു, ചിറ്റോർ കൊള്ളയടിക്കപ്പെട്ടു. എന്നിരുന്നാലും, ബഹദൂർ ഷാ പോയ ഉടനെ രജപുത്രർ കോട്ട കീഴടക്കി. കോട്ട രജപുത്ര നിയന്ത്രണത്തിലായതോടെ വിക്രമാദിത്യൻ ബുണ്ടിയിൽ നിന്ന് വന്ന് രാജ്യം വീണ്ടും ഭരിച്ചു.
തോൽവിക്ക് ശേഷംവും, വിക്രമാദിത്യന്റെ സ്വഭാവം മെച്ചപ്പെട്ടില്ല, തന്മൂലം രാജ സദസ്സിൽ ഒരു തലവനെ ശാരീരികമായി ഉപദ്രവിക്കാൻ കാരണമായി. ഈ സമയത്ത്, പൃഥ്വിരാജിന്റെ രജപുത്രേതര വെപ്പാട്ടിയുടെ മകനായ ബൻവീർ (റാണ സംഗയുടെ അനന്തരവൻ) രാജ സദസ്സിൽ വന്നു ചേർന്നു. ബൻവീർനു സിംഹാസനത്തിൽ താല്പര്യമുണ്ടായിരുന്നു. 1536-ൽ അദ്ദേഹം വിക്രമാദിത്യനെ വധിച്ചു. സിംഹാസനത്തിലേക്കുള്ള തന്റെ അവകാശവാദത്തിന്റെ എല്ലാ തടസ്സങ്ങളും നീക്കാൻ, ബൻവീർ കുഞ്ഞായിരുന്ന ഉദയ് സിങ്ങിനെ വധിക്കാൻ ശ്രമിച്ചു, എന്നിരുന്നാലും, സാഹചര്യത്തെക്കുറിച്ച് പന്നയ്ക്ക് മുന്നറിയിപ്പ് ലഭിച്ചു. ബാരി ജാതിയിൽപ്പെട്ട ഒരു സ്ത്രീ അവളെ സഹായിച്ചു. പന്ന ഉദയ് സിംഗിനെ ചിറ്റോറിൽ നിന്ന് കടത്തിക്കൊണ്ടുപോകുകയും തന്റെ മകനായ ചന്ദനെ ഉദയ്‌യുടെ സ്ഥാനത്ത് നിർത്തുകയും ചെയ്തു. ഉടൻ തന്നെ ഉദയിനെ കാണണമെന്ന് ആവശ്യപ്പെട്ട് ബൻവീർ എത്തി. പന്ന ഇപ്പോൾ തന്റെ മകൻ കിടക്കുന്ന കട്ടിലിന് നേരെ വിരൽ ചൂണ്ടി അതിനുശേഷം അവൻ കൊല്ലപ്പെടുന്നത് നോക്കിനിന്നു. ബൻവീർ കോടതിയുടെ ഒരു യോഗം ക്രമീകരിക്കുകയും രണ്ട് അവകാശികളും മരിച്ചുവെന്ന് മേധാവികളെ അറിയിക്കുകയും ചെയ്തു. തുടർന്ന് അദ്ദേഹം സിംഹാസനത്തിനുള്ള അവകാശം അവകാശപ്പെടുകയും സ്വയം മേവാറിലെ രാജാവായി നിയമിക്കുകയും ചെയ്തു. പന്നയും ഉദയും മഹേശ്വരി മഹാജൻ ഗവർണർ ആയിരുന്ന കുംഭൽഗഡിലേക്ക് പലായനം ചെയ്തു. മഹേശ്വരി ഉദയിനു സംരക്ഷണം നൽകാൻ സമ്മതിച്ച. അന്ന് ഉദയ് സിങ്ങിന് ഏകദേശം 15 വയസ്സായിരുന്നു.
ഉദയ് സിംഗ് ജീവിച്ചിരിപ്പുണ്ടെന്ന കിംവദന്തികൾ ബൻവീറിൽ എത്തിയപ്പോൾ അവനെ അൾമാറാട്ടക്കാരൻ എന്നു വിളിച്ചു, എന്നാൽ ഉദയ് സിംഗിന് ഏകദേശം 15 വയസ്സുള്ളതിനാലും ബുണ്ടിയിൽ നിന്നുള്ള മാതൃ ബന്ധുക്കൾക്ക് അദ്ദേഹത്തെ തിരിച്ചറിയാൻ കഴിഞ്ഞതിനാലും ഉദയ് സിംഗിനു കൂടുതൽ പിന്തുണ ലഭിക്കാൻ തുടങ്ങി. 1540-ൽ, ഉദയ്‌യും മേവാറിൽ നിന്നുള്ള ഗണ്യമായ ഒരു സൈന്യവും തന്റെ സിംഹാസനം വീണ്ടെടുക്കുന്നതിനായി ചിറ്റോറിലേക്ക് പട നയിച്ചു ആക്രമണത്തെ ചെറുക്കാൻ ബൻവീർ ഒരു സൈന്യത്തെ അയച്ചെങ്കിലും അദ്ദേഹം പരാജയപ്പെട്ടു. ഉദയ് സിംഗ് സിസോദിയ രാജവംശത്തിലെ 12-ാമത്തെ റാണയായി കിരീടമണിഞ്ഞു. അതേ വർഷം തന്നെ അദ്ദേഹത്തിന്റെ മൂത്ത മകനും പിൻഗാമിയുമായ മഹാറാണാ പ്രതാപും ജനിച്ചു.
സംസ്കാരത്തിൽ
1934-ൽ ഈ നഴ്‌സ് പരിചാരകയെക്കുറീച്ച് ഒരു ഇന്ത്യക്കാരിയായ വീരാംഗന പന്ന നിശ്ശബ്ദ സിനിമ ഹർഷദ്രായി മേത്ത നിർമ്മിച്ചു.
2014-ൽ അന്നത്തെ രാജസ്ഥാൻ മുഖ്യമന്ത്രി വസുന്ധര രാജെ ഷഹീദ് സ്മാരകം, പന്നാധായ് മ്യൂസിയം, ഗവർധൻ സാഗർ തടാകത്തിൽ ബോട്ട് ആകൃതിയിലുള്ള മ്യൂസിയം എന്നിവ ഉദ്ഘാടനം ചെയ്തു. പന്നാ ദായിക്കും മേവാറിനായുള്ള അവളുടെ ത്യാഗത്തിനും സമർപ്പിക്കപ്പെട്ടതാണ് ഈ മ്യൂസിയം. അവീടത്തെ ഹാൾ അവളുടെ ജീവിതവും ചിത്രീകരിക്കുന്നു; അതിൽ സന്ദർശകർക്ക് അവളെക്കുറിച്ചുള്ള ഒരു 3D സിനിമ കാണിക്കുന്നുണ്ട്.
ഒരു ദേശീയ അവാർഡും പടിഞ്ഞാറൻ ഉദയ്പൂരിലെ ഒരു നഴ്‌സിംഗ് കോളേജും അവളുടെ പേരിലാണ് അറിയപ്പെടുന്നത്. സച്ചിൻ സെൻ ഗുപ്ത 'പന്നാ ദായ്' എന്ന പേരിൽ ഒരു പുസ്തകവും പുറത്തിറക്കിയിട്ടുണ്ട്. മീററ്റ് പട്ടണത്തിന്റെ പ്രാന്തപ്രദേശത്ത് സ്ഥിതി ചെയ്യുന്ന സ്വാമി വിവേകാനന്ദ സുഭാരതി സർവകലാശാലയുടെ പച്ചപ്പ് നിറഞ്ഞ കാമ്പസിലാണ് അവളുടെ പേരിലുള്ള മറ്റൊരു കോളേജ്,-പന്നാ ധായ് മാ സുഭാരതി നഴ്സിംഗ് കോളേജ്, സ്ഥിതി ചെയ്യുന്നു.
അന്ന മാർട്ടിനോവ് സറീന
എണ്ണച്ചായം മാദ്ധ്യമമാക്കി ചിത്രരചന നിർവ്വഹിച്ചിരുന്ന ഒരു ബെൽജിയൻ ചിത്രകാരിയായിരുന്നു അന്ന മാർട്ടിനോവ് സറീന. 1907 സെപ്റ്റംബർ 17 നായിരുന്നു ജനനം.
ജീവിതരേഖ
1907-ൽ ലാത്വിയയിലെ റിഗയിലാണ് സറീന ജനിച്ചത്. 1928 മുതൽ 1935 വരെയുള്ളകാലത്ത് സറീന ലാത്വിയൻ അക്കാഡമി ഓഫ്‍ ആർട്സിൽ ചേർന്നു പഠിച്ചിക്കുകയും അവിടെനിന്ന് ഡിപ്ലോമ കരസ്ഥമാക്കുകയും ചെയ്തു. അതിനു ശേഷം ആൻറ്‍വെർപ്പിലേയ്ക്കു പോയി. 1972 വരെ ആൻറ്‍വെർപ്പിലെ റോയൽ അക്കാദമി ഓഫ് ഫൈൻ ആർട്സിൽ ഒരു പ്രൊഫസർ ആയി ജോലി ചെയ്തിരുന്നു. 1984 ൽ ബെൽജിയത്തിലെ ആൻറ്‍വെർപ്പിൽ വച്ചാണ് സറീന മരണമടഞ്ഞത്.
അവലംബം
വർഗ്ഗം:ചിത്രകാരികൾ
പീഠഭൂമി
ഭൂമിശാസ്ത്രം അനുസരിച്ച് പൊക്കംകൂടിയതും പരന്നു വിസ്തൃതവുമായ ഭൂപ്രദേശമാണ് പീഠഭൂമിPlateau (/pləˈtoʊ/ or /ˈplætoʊ/).
അവലംബം
വർഗ്ഗം:പീഠഭൂമികൾ വർഗ്ഗം: ഭൂപ്രകൃതികൾ
ബുഗിഒ ദ്വീപ്
ഇടത്ത്‌|ലഘുചിത്രം|300x300ബിന്ദു| ബ്യൂജിയോ ദ്വീപ് ഡെസേർട്ട ഗ്രാൻഡിൽ നിന്ന് കണ്ടു. ബുഗിഒ ദ്വീപ് പോർച്ചുഗീസ് മൂന്നു ദ്വീപുകളിൽ ഒന്നാണ്. ദെസെര്തസ് ദ്വീപുകൾ ദ്വീപസമൂഹം, മകാരൊനേഷ്യയിലെ മഡേയിറ ദ്വീപുകളൂടെ ഒരു നിര ആണീത്. .
വടക്കേ ആഫ്രിക്കയുടെ പടിഞ്ഞാറൻ തീരത്ത് അറ്റ്ലാന്റിക് സമുദ്രത്തിലും മഡെയ്‌റ ദ്വീപിന്റെ തെക്കുകിഴക്കായും ഇത് സ്ഥിതിചെയ്യുന്നു.
പെർസെറ്റ് ഇല്ലാതെ 100 മീറ്ററിനടുത്ത് ദ്വീപിനോട് ഒരു സമീപനവുമില്ലാതെ ഈ ദ്വീപ് ഡെസേർട്ടാസ് ദ്വീപുകളുടെ പ്രകൃതി സംരക്ഷണത്തിന്റെ ഭാഗമാണ്.
ദ്വീപിൽ ഡെസേർട്ടാസ് പെട്രലുകൾ വളർത്തുന്നു.
ബാഹ്യ ലിങ്കുകൾ
വർഗ്ഗം:പോർച്ചുഗലിലെ ദ്വീപുകൾ
കോണോവീഡർ
തുല്യ അകലം പാലിച്ച് ശാസ്ത്രീയമായി നട്ടിരിക്കുന്ന നെൽച്ചെടികൾക്കിടയിലെ കളകൾ നീക്കം ചെയ്യുന്നതിന് ഉപയോഗിക്കുന്ന ഒരു യന്ത്ര സംവിധാനമാണ് കോണോവീഡർ.
കാർമലറാം
''ബാംഗ്ലൂർ ടൗണിലെ ഒരു‌പ്രദേശം. ഇവിടെ റെയില്വേ സ്റ്റേഷനുണ്ട്.''
ചരിത്രം
കേരളത്തിൽ നിന്നുള്ള കാർമലൈറ്റ് പുരോഹിതന്മാർ (ഒസിഡി പിതാക്കന്മാർ) 1969 ജനുവരി 19 ന് ഭൂമി വാങ്ങി കാർമെലാരാമിൽ (കാർമെലാരം തിയോളജി കോളേജ്) ഒരു തിയോളജി കോളേജ് നിർമ്മിച്ചു. അവർ ഈ പ്രദേശത്തെ കാർമെലരം എന്നാണ് വിളിച്ചത്. ഈ സ്ഥാപനം കാർമേലരാമിലെ പയനിയർ സ്ഥാപനമാണ്. പിന്നീട് നിരവധി സ്ഥാപനങ്ങൾ വരികയും പരിശീലന കേന്ദ്രങ്ങൾ ആരംഭിക്കുകയും ചെയ്തു. 2019-ൽ കാർമെലാരം തിയോളജി കോളേജ് അതിന്റെ ഫൗണ്ടേഷന്റെ സുവർണ്ണ ജൂബിലി ആഘോഷിച്ചു. അടുത്തിടെ, ഐടിയുടെ പെട്ടെന്നുളള വളർച്ചയിൽ ഇത് നഗരത്തിന്റെ ഭാഗമായി മാറി.
അവലംബം
വർഗ്ഗം:ബാംഗ്ലൂർ ഡിവിഷൻ
ഇന്റർനാഷണൽ ഹോക്കി ഫെഡറേഷൻ
ഹോക്കി എന്ന കായിക വിനോദത്തെ നിയന്ത്രിക്കുന്ന അന്താരാഷ്ട്ര ഭരണ സമിതിയാണ് ഇന്റർനാഷണൽ ഹോക്കി ഫെഡറേഷൻ (ഇംഗ്ലീഷ്: International Hockey Federation അഥവാ Fédération Internationale de Hockey). ഈ സംഘടന FIH എന്ന ചുരുക്കപ്പേരിലും അറിയപ്പെടുന്നു. സ്വിറ്റ്സർലന്റിലെ ലുസെയ്ൻ ആണ് ഇതിന്റെ ആസ്ഥാനം. ഹോക്കി ലോകകപ്പ് പോലുള്ള അന്താരാഷ്ട്ര മത്സരങ്ങൾ സംഘടിപ്പിക്കുക എന്നതാണ് ഇതിന്റെ പ്രധാന കർത്തവ്യം. നരീന്ദർ ബത്രയാണ് ഇന്റർനാഷണൽ ഹോക്കി ഫെഡറേഷന്റെ ഇപ്പോഴത്തെ അധ്യക്ഷൻ.
ചരിത്രം
1924-ലെ വേനൽക്കാല ഒളിംപിക്സ് മത്സര ഇനങ്ങളിൽ നിന്നും ഹോക്കിയെ ഒഴിവാക്കിയതിനെത്തുടർന്ന് അതേവർഷം ജനുവരി 7-ന് പാരീസിലാണ് ഇന്റർനാഷണൽ ഹോക്കി ഫെഡറേഷൻ പ്രവർത്തനം ആരംഭിക്കുന്നത്. ഫെഡറേഷന്റെ രൂപീകരണത്തിനു നേതൃത്വം നൽകിയ പോൾ ല്യൂട്ടിയെ സംഘടനയുടെ ആദ്യത്തെ അധ്യക്ഷനായും തിരഞ്ഞെടുത്തു. ഓസ്ട്രിയ, ബെൽജിയം, ചെക്കോസ്ലോവാക്യ, ഫ്രാൻസ്, ഹംഗറി, സ്പെയിൻ, സ്വിറ്റ്സർലന്റ് എന്നീ രാജ്യങ്ങളാണ് ഫെഡറേഷനിൽ ആദ്യമായി അംഗങ്ങളായത്.
ബെൽജിയത്തിലെ ബ്രസൽസ് ആസ്ഥാനമായി പ്രവർത്തിച്ചു വന്നിരുന്ന അന്താരാഷ്ട്ര ഹോക്കി ഫെഡറേഷന്റെ ആസ്ഥാനം 2005-ൽ സ്വിറ്റ്സർലന്റിലെ ലുസെയ്നിലേക്കു മാറ്റി.
ഘടന
ഫെഡറേഷന്റെ അംഗീകാരം ലഭിച്ച 5 കോൺഫെഡറേഷനുകളിൽ ഉൾപ്പെടുന്ന 138 അസോസിയേഷനുകൾ ഇതിൽ അംഗങ്ങളാണ്. ഒളിംപിക്സിലും ചാമ്പ്യൻസ് ട്രോഫിയിലും പങ്കെടുത്തിട്ടുള്ള ഗ്രേറ്റ് ബ്രിട്ടനെ അനുയായി അംഗമായി ഉൾപ്പെടുത്തിയിരിക്കുന്നു. ഫെഡറേഷന്റെ അംഗീകാരമുള്ള ഹോക്കി മത്സരങ്ങളിൽ പങ്കെടുക്കുന്നതിനായി ഇംഗ്ലണ്ട്, സ്കോട്ട്ലന്റ്, വെയ്ൽസ് എന്നിവയെ പ്രത്യേകം ടീമുകളാക്കി മാറ്റിയിട്ടുണ്ട്.
ഓരോ പ്രധാന ടൂർണമെന്റുകൾക്കു ശേഷവും എഫ്. ഐ.എച്ച് ലോക റാങ്കിംഗ് പട്ടിക പ്രഖ്യാപിക്കാറുണ്ട്.
പുരസ്കാരങ്ങൾ
മികച്ച പുരുഷ താരത്തിനും വനിതാ താരത്തിനുമുള്ള പുരസ്കാരങ്ങൾ 1998 മുതൽ എല്ലാവർഷവും നൽകിവരുന്നു. 21 വയസ്സിൽ താഴെയുള്ള താരങ്ങൾക്കുള്ള പുരസ്കാരം 2001-ൽ ഏർപ്പെടുത്തി. ഹോക്കിയിൽ നൽകിയ സമഗ്ര സംഭാവനകൾക്കും പുരസ്കാരം നൽകുന്നുണ്ട്.
ഔട്ട്ഡോർ
Defunct
പങ്കാളികൾ
ഇന്റർനാഷണൽ ഹോക്കി ഫെഡറേഷന്റെ പങ്കാളികളിൽ ഒന്നാണ് ഹീറോ മോട്ടോകോർപ്പ്.
പുറം കണ്ണികൾ
വർഗ്ഗം:അന്താരാഷ്ട്ര ഹോക്കി ഫെഡറേഷൻ
ബെറി ഗോർഡി
ഒരു അമേരിക്കൻ സംഗീത സംവിധായകനും ഗാനരചയിതാവുമാണ്  ബെറി ഗോർഡി ജൂനിയർ. (ജനനം നവംബർ 28, 1929) .മോടോൺ റെക്കോഡ് ലേബലിന്റെയും അതിന്റെ അനുബന്ധ ശാഖകളുടെയും സ്ഥാപകനായ ഗോർഡി സഹസ്രാബ്ദങ്ങളോം ഏറ്റവും കൂടുതൽ വരുമാനം നേടിയിരുന്ന ആഫ്രിക്കൻ- അമേരിക്കൻ ബിസിനസ്സുകാരനായിരുന്നു.
ദി റെഗട്ട അറ്റ് സെയിന്റ്-അഡ്രെസ്
ഇംപ്രഷനിസ്റ്റ് ചിത്രകാരൻ ക്ലോദ് മോനെ വരച്ച ഓയിൽ-ഓൺ-കാൻവാസ് പെയിന്റിംഗാണ് ദി റെഗട്ട അറ്റ് സെയിന്റ്-അഡ്രെസ്. 1867-ൽ വരച്ച ഈ ചിത്രം മെട്രോപൊളിറ്റൻ മ്യൂസിയം ഓഫ് ആർട്ടിന്റെ ഉടമസ്ഥതയിലുള്ളതാണ്.
ഈ പെയിന്റിംഗും ദി ബീച്ച് ഇൻ സെന്റ്-അഡ്രസ് (ആർട്ട് ഇൻസ്റ്റിറ്റ്യൂട്ട് ഓഫ് ചിക്കാഗോ) ഒരു ജോടിയായി വിഭാവനം ചെയ്യപ്പെട്ടിരിക്കാം. അവ ഒരേ വലിപ്പമുള്ളവയാണ്. അവയുടെ വ്യൂ പോയിന്റ് കുറച്ച് യാർഡുകൾ വ്യത്യാസപ്പെട്ടിരിക്കുന്നു.
വിവരണം
ലെ ഹാവ്രെയുടെ പ്രാന്തപ്രദേശമായ സെയിന്റ്-അഡ്രസ് മോനെയുടെ പിതാവിന്റെ വീടായിരുന്നു. നിരാലംബനായ മോനെ തന്റെ പിതാവിനോടും അമ്മായി സോഫി ലെകാഡ്രെയോടും ഒപ്പം തന്റെ കൂട്ടുകാരിയായ കാമിൽ ഡോൺസിയൂസിനെയും അവരുടെ നവജാത മകൻ ജീനിനെയും ഉപേക്ഷിച്ച് 1867-ലെ വേനൽക്കാലം ചെലവഴിച്ചു. പാരീസിന്റെ ഉത്ഭവത്തിൽ പങ്കെടുത്ത മോനെ കുറച്ച് ദിവസങ്ങൾക്ക് ശേഷം അതിർത്തിയിലേയ്ക്ക് മടങ്ങി.
അവലംബം
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ വർഗ്ഗം:ക്ലോദ് മോനെ വരച്ച ചിത്രങ്ങൾ
പാപ്പാ ബർ അഗ്ഗായി
കിഴക്കിന്റെ സഭയുടെ നേതാവും സസ്സാനിദ് പേർഷ്യയുടെ തലസ്ഥാനമായ സെലൂക്യാ-ക്ടെസിഫോണിലെ മെത്രാപ്പോലീത്തയുമായിരുന്നു പാപ്പാ ബർ അഗ്ഗായി. സെലൂക്യാ-ക്ടെസിഫോണിലെ ചരിത്രപരമായി സാക്ഷ്യപ്പെടുത്തപ്പെട്ട ആദ്യ മെത്രാപ്പോലീത്ത ഇദ്ദേഹമാണ്.
ചരിത്രം
മാർ പാപ്പാ ബർ അഗ്ഗായിയുടെ ആദ്യകാല ജീവിതത്തേക്കുറിച്ച് വിശദമായ വിവരങ്ങൾ ലഭ്യമല്ല. സെലൂക്യാ-ക്ടെസിഫോണിലെ ചരിത്രപരമായി സാക്ഷ്യപ്പെടുത്തപ്പെട്ട ആദ്യ മെത്രാപ്പോലീത്ത ഇദ്ദേഹമാണ്. എന്നാൽ കിഴക്കിന്റെ സഭയുടെ പാരമ്പര്യം അനുസരിച്ച് മാർത്തോമാ ശ്ലീഹാ തുടങ്ങിയുള്ള ശ്ലൈഹിക പിന്തുടർച്ചയിലെ മെത്രാന്മാരുടെ പട്ടികയിലെ ഒരു അംഗം മാത്രമാണ് മാർ പാപ്പ. അർബേലയുടെ നാളാഗമം എന്ന ചരിത്രഗ്രന്ഥത്തിൽ നിന്ന് പാപ്പയുടെ സ്ഥാനാരോഹണത്തെപ്പറ്റി വിവരങ്ങൾ ലഭിക്കുന്നു.
സെലൂക്യാ-ക്ടെസിഫോൺ സ്വദേശിയായിരുന്നു പാപ്പ ബർ അഗ്ഗായി. പേര് സൂചിപ്പിക്കുന്നതുപോലെ അദ്ദേഹത്തിന്റെ പിതാവിന്റെ പേര് അഗ്ഗായി എന്ന് ആയിരിക്കാം. അർബേലയുടെ നാളാഗമം നൽകുന്ന വിവരണം അനുസരിച്ച് അക്കാലത്ത് സസ്സാനിദ് സാമ്രാജ്യത്തിന്റെ തലസ്ഥാനമായ സെലൂക്യാ-ക്ടെസിഫോണിലെ ക്രൈസ്തവർക്ക് ആത്മീയ നേതൃത്വം നൽകാൻ ആരും ഉണ്ടായിരുന്നില്ല. ഈ സാഹചര്യത്തിൽ അവർ അർബേലയിലെ മെത്രാനായ ശാഹ്‌ലൂപായുടെ മുമ്പാകെ ആവശ്യം ബോധിപ്പിച്ചു. ഇതിനേത്തുടർന്ന് ശാഹ്‌ലൂപാ സെലൂക്യാ-ക്ടെസിഫോൺ സന്ദർശിക്കുകയും അവർക്ക് ആത്മീയ നേതൃത്വം നൽകുകയും ചെയ്തു. പാപ്പാ ബർ അഗ്ഗായിയെ തിരഞ്ഞെടുത്ത് വൈദികനായി അദ്ദേഹം വാഴിച്ചു. സമർത്ഥനും പണ്ഡിതനും ദൃഢനിശ്ചയമുള്ളവനും ആയാണ് പാപ്പാ അറിയപ്പെടുന്നത്. ഇരുപത് വർഷങ്ങൾക്ക് ശേഷം സെലൂക്യാ-ക്ടെസിഫോണിലെ സഭാംഗങ്ങൾ തങ്ങൾക്ക് ഒരു മെത്രാനെ വാഴിച്ചു നൽകണമെന്ന അപേക്ഷയുമായി അർബേലയിലെ അഥവാ അദിയാബേനെയിലെ മെത്രാനും ശാഹ്‌ലൂപായുടെ പിൻഗാമിയുമായ അഹാ ദ് ആബൂഹിനെ സമീപിച്ചു. ഈ അപേക്ഷ സ്വീകരിച്ച് അഹാ ദ് ആബൂഹ് സെലൂക്യാ-ക്ടെസിഫോണിൽ എത്തിച്ചേർന്നു. സൂസയിലെ മെത്രാനായ ഖായ് ബ് ഏലിന്റെ സാന്നിദ്ധ്യത്തിൽ പാപ്പായെ സെലൂക്യാ-ക്ടെസിഫോണിന്റെ മെത്രാനായി വാഴിച്ചു. അങ്ങനെ സെലൂക്യാ-ക്ടെസിഫോൺ മെത്രാസനം സ്ഥാപിതമായി.
പാപ്പായുടെ സഭാഭരണകാലം സംഘർഷങ്ങളാൽ കലുഷിതമായിരുന്നു. സസ്സാനിദ് സാമ്രാജ്യത്തിന്റെ ആസ്ഥാനത്തെ മെത്രാപ്പോലീത്ത എന്ന നിലയിൽ പാപ്പ ചക്രവർത്തിയുടെ മുമ്പിൽ സാമ്രാജ്യത്തിലെ മുഴുവൻ ക്രൈസ്തവരുടെയും പ്രതിനിധിയായി പരിഗണിക്കപ്പെട്ടു. സെലൂക്യാ-ക്ടെസിഫോൺ മെത്രാപ്പോലീത്തയുടെ നേതൃത്വത്തിന് കീഴിൽ സാമ്രാജ്യത്തിലെ സഭയെ സംഘടിപ്പിക്കാൻ പാപ്പാ പരിശ്രമിച്ചു. എന്നാൽ ഈ നീക്കം മറ്റ് മെത്രാന്മാരുടെ എതിർപ്പിന് വിഷയമായി. ഈ സാഹചര്യത്തിലാണ് ക്രി. വ. 315ൽ പാപ്പയുടെ നേതൃത്വത്തിൽ സെലൂക്യാ-ക്ടെസിഫോണിൽവെച്ച് സഭയിലെ മെത്രാന്മാരുടെ ആദ്യ സൂനഹദോസ് വിളിച്ചുചേർക്കപ്പെട്ടത്. എന്നാൽ ഈ സൂനഹദോസ് പാപ്പായ്ക്കെതിരായ മറ്റ് മെത്രാന്മാരുടെ ചെറുത്തുനിൽപ്പിലാണ് അവസാനിച്ചത്. അക്കാലത്ത് സൂസയുടെ മെത്രാനായിരുന്ന മീലസ്, കർക്കാ ദ് ബേഥ് സ്ലോഖിലെ മെത്രാനായിരുന്ന ആഖിബ് ആലാഹാ എന്നിവരാണ് പാപ്പയ്ക്ക് എതിരായ നീക്കങ്ങൾക്ക് നേതൃത്വം കൊടുത്തത്. മീലസിന്റെ നടപടികൾ എന്ന പുസ്തകം പാപ്പായെ അധികാരമോഹിയും അഹങ്കാരിയും ക്ഷിപ്രകോപിയുമായി അവതരിപ്പിക്കുന്നു. എന്നാൽ 424ലെ മാർ ഇസ്ഹാഖിന്റെ സൂനഹദോസിൽ പാപ്പയെ സഭാസ്നേഹിയും ദീർഘദർശിയുമായ മെത്രാനായാണ് അവതരിപ്പിക്കുന്നത്. സൂനഹദോസിൽ പിന്തുണ നേടിയെടുക്കുന്നതിൽ പരാജയപ്പെട്ട പാപ്പാ ആക്രോശിച്ചുകൊണ്ട് വിശുദ്ധ ബൈബിളിൽ പ്രഹരിച്ചതായും തുടർന്ന് പക്ഷാഘാതം ഏറ്റ് വശം തളർന്നു വീണതായും വിവിധ സഭാ രേഖകൾ വിവരിക്കുന്നു. സൂനഹദോസിൽ സമ്മേളിച്ച മെത്രാന്മാർ പാപ്പയ്ക്ക് എതിരായ ആരോപണങ്ങൾ ശരിവെക്കുകയും ഇദ്ദേഹത്തെ സ്ഥാനഭ്രഷ്ടനാക്കി മെത്രാസനത്തിന്റെ ഭരണം അർക്കദിയാക്കോനായ ശിമയോൻ ബർ സമ്പായെ ഏൽപ്പിച്ചു.
പാപ്പയ്ക്ക് പകരം സ്ഥാനമേൽക്കാൻ ശിമയോൻ ബർസമ്പാ വിമുഘനായിരുന്നു. അതുകൊണ്ട് മെത്രാസനത്തിന്റെ ഉപമേലദ്ധ്യക്ഷനായാണ് അദ്ദേഹം പദവിയേറ്റത്. അതേസമയം പാപ്പ പടിഞ്ഞാറൻ സഭാ പിതാക്കന്മാരായ എദേസ്സയിലെ മെത്രാപ്പോലീത്ത സാദയോടും, മിക്കവാറും, നിസിബിസിലെ യാക്കോബിനോടും സഹായമഭ്യർത്ഥിച്ച് കത്തെഴുതി. പേർഷ്യൻ സാമ്രാജ്യത്തിന്റെ തലസ്ഥാനമായ സെലൂക്യാ-ക്ടെസിഫോണിലെ മെത്രാപ്പോലീത്തയ്ക്ക് സാമ്രാജ്യത്തിലേ സഭയിൽ നേതൃപദവി ഉണ്ടാകണമെന്ന ആശയം അവർക്ക് സ്വീകാര്യമായിരുന്നു. പാപ്പായുടെ നിലപാടിനെ പിന്തുണച്ച അവർ പേർഷ്യയിലെ മറ്റ് മെത്രാന്മാരുമായും ബന്ധപ്പെട്ടു. പേർഷ്യൻ സഭ മാതൃസഭയായി പരിഗണിച്ചിരുന്ന എദേസ്സയിലെ മെത്രാപ്പോലീത്ത ഉൾപ്പെടെയുള്ള പടിഞ്ഞാറൻ പിതാക്കന്മാരുടെ നിലപാട് അവർ അംഗീകരിച്ചു. ഇതുകൊണ്ട് മരണംവരെ പദവിയിൽ തുടരാൻ പാപ്പയ്ക്ക് സാധിച്ചു. എന്നാൽ പക്ഷാഘാതം കാരണമുള്ള ആരോഗ്യപ്രശ്നങ്ങൾ അലട്ടിയിരുന്നതിനാൽ സഭാ ഭരണം പൂർണ്ണമായും ഉപമേലദ്ധ്യക്ഷനായ ശിമയോൻ ബർ സമ്പാ നിർവ്വഹിച്ചു പോന്നു. 337നോടടുത്ത് പാപ്പാ മരണപ്പെടുകയും ശിമയോൻ ബർ സമ്പാ മെത്രാസനത്തിന്റെ അദ്ധ്യക്ഷത ഏറ്റെടുക്കുകയും ചെയ്തു.
അവലംബം
വർഗ്ഗം:പൗരസ്ത്യ കാതോലിക്കാമാർ
സാക്സഫോൺ
അകം പൊള്ളയായതും നിശ്ചിത സ്ഥാനങ്ങളിൽ സുഷിരങ്ങളോ വാൽവുകളോ ഉള്ളതുമായ കുഴലുള്ള വളഞ്ഞ ഒരു സുഷിര വാദ്യം ആണ് സാക്സഫോൺ (Saxophone). ക്ലാർനെറ്റിന്റെ പോലെ ഒരു റീഡ് ഉപയോഗിച്ചാണു ഇത് ഉപയോഗിക്കുന്നത്. മൌത്ത്പീസ് ചുണ്ടുകളോടു ചേർത്തുവച്ച് കാറ്റൂതിക്കടത്തിയാണ് നാദം പുറപ്പെടുവിക്കുന്നത്. ചുണ്ടിന്റെ ചലനത്തിലൂടെയും സുഷിരങ്ങളുടെ/ വാൽവുകളുടെ നിയന്ത്രണത്തിലൂടെയും നാദവ്യതിയാനം സൃഷ്ടിക്കുവാൻ സാധിക്കും. ഇതിന്റെ വാൽവിൽ ഘടിപ്പിച്ചിട്ടുള്ള ബട്ടണുകളിൽ വിരലമർത്തിയാണ് സ്വരനിയന്ത്രണം സാധ്യമാക്കുന്നത്.
1846ൽ ബെൽജിയം രാജ്യക്കാരനായിരുന്ന Adolphe Sax ആണു ഇതു ആദ്യമായി രൂപപ്പെടുത്തിയത്. വളരെ ഉയർന്ന ശബ്ദത്തിൽ കേൾക്കുവാൻ രൂപപ്പെടുത്തിയ ഈ ഉപകരണം ആദ്യം മിലിട്ടറിയിൽ ആണു ഉപയോഗിച്ചിരുന്നത്. ആദ്യം മുതൽ തന്നെ ലോഹ നിർമിതമായ ട്രംപറ്റുകളാണ് ഉണ്ടായിരുന്നത്. പിൽക്കാലത് ഇത് എല്ലാ രീതിയിലുള്ള സംഗീത പരിപാടികളിലും ഉപയോഗിചു വന്നു. ഇപ്പോൾ ഓർക്കസ്ട്രയിലും ജാസിലും ഓപ്പറയിലും നൃത്തത്തിലുമെന്നപോലെ സൈനികസംഗീതത്തിലും ഇതുപയോഗിച്ചുവരുന്നു.
Gallery
വർഗ്ഗം:സുഷിരവാദ്യങ്ങൾ വർഗ്ഗം:സൈനികസംഗീതം വർഗ്ഗം:നാവികസേന സംഗീതം
ജോബി മാത്യു
ലോക പഞ്ചഗുസ്തി ചാമ്പ്യൻഷിപ്പിൽ വികലാംഗവിഭാഗം ചാമ്പ്യനാണ് ജോബി മാത്യു. ഒൻപത് കായിക ഇനങ്ങളിൽ ഇദ്ദേഹം വിവിധ ഇടങ്ങളിലായി മത്സരിച്ചിട്ടുണ്ട്. 110 സെന്റീമീറ്ററാണ് ജോബിയുടെ ഉയരം. പഞ്ചഗുസ്തി കൂടാതെ ഷോട്ട്പുട്ട്, ജാവലിൻത്രോ, ഡിസ്കസ് ത്രോ, ബാഡ്മിന്റൻ, നീതൽ, പവർലിഫ്റ്റിങ് തുടങ്ങിയ മത്സരങ്ങളിലും പങ്കെടുത്തിട്ടുണ്ട്. അമേരിക്കയിലെ മിഷിഗണിൽ നടന്ന വേൾഡ് ഡ്വാർഫ് ഗെയിംസിൽ രണ്ടു സ്വർണ്ണവും ഒരു വെള്ളിയും ജോബി നേടിയിട്ടുണ്ട്.
1976 ഡിസംബർ 8 ന് ജനിച്ചു. പാലാ അടുക്കം സ്വദേശിയായ ജോബി ഇപ്പോൾ ഇരുമ്പനം ഭാരത് പെട്രോളിയം കമ്പനിയിൽ ജോലി ചെയ്യുന്നു. ആലുവയ്ക്കടുത്ത് തോട്ടയ്ക്കാട്ടുകരയിലാണ് താമസിക്കുന്നത്. മേഘയാണ് ഭാര്യ. ജ്യോതിസ് ഏക മകൻ. സ്കൂളിലെ ആദ്യ വിദ്യാഭ്യാസ നാളുകളിൽ അമ്മയുടെ ചുമലിലാണ് ജോബി സ്കൂളിൽ എത്തിയിരുന്നത്. പിന്നീട് കൈകൾ കുത്തിയാണ് സഞ്ചരിച്ചിരുന്നത്.
പുരസ്കാരങ്ങൾ
2014 ഒക്ടോബറിൽ ശാരീരിക വൈകല്യമുള്ളവർക്കായി പോളണ്ടിലെ പക്കിൽ നടന്ന പ്രഥമ ലോക പഞ്ചഗുസ്തി ചാമ്പ്യൻഷിപ്പിൽ ഇരട്ട വെങ്കലം നേടി.
അവലംബം
വർഗ്ഗം:ലോക പഞ്ചഗുസ്തി ചാമ്പ്യന്മാർ വർഗ്ഗം:കേരളത്തിൽ നിന്നുള്ള കായികതാരങ്ങൾ വർഗ്ഗം:1976-ൽ ജനിച്ചവർ വർഗ്ഗം:ഡിസംബർ 8-ന് ജനിച്ചവർ
മൊളക്കാൽമുരു
ജനസംഖ്യാ കണക്ക്
2011 ലെ ഇന്ത്യൻ സെൻസസ് പ്രകാരം മൊളക്കാൽമുരുവിന്റെ ജനസംഖ്യ 15,797 ആണ്.ജനസംഖ്യയുടെ 50.35% പുരുഷന്മാരും 49.65% സ്ത്രീകളുമാണ്.മൊളക്കാൽമുരുവിന്റെ ശരാശരി സാക്ഷരതാ നിരക്ക് 71.44% ആണ്. ഇത് ദേശീയ ശരാശരിയായ 74.04% നേക്കാൾ കുറവാണ്. പുരുഷ സാക്ഷരത 77.66% ഉം സ്ത്രീ സാക്ഷരത 65.13% ആണ്. മൊളക്കാൽമുരുവിൽ 11.77% ജനസംഖ്യ 6 വയസ്സിന് താഴെയുള്ളവരാണ്.
മൊളക്കാൽമുരു സാരികൾ
ഈ പ്രദേശത്ത് നെയ്ത പരമ്പരാഗത സാരികളാണ് മൊളക്കാൽമുരു സാരികൾ. മൊളക്കാൽമുരു സാരികളെ കർണാടക കാഞ്ചീപുരം സാരി എന്നും വിളിക്കുന്നു. അടുത്തിടെ അവർക്ക് ഭൂമിശാസ്ത്രപരമായ സൂചനാ ടാഗ് നൽകിയിരുന്നു. അതിന്റെ ടാഗ് നമ്പർ 53 ആണ്.
മാരിടൈം സിൽക്ക് റോഡ്
വലത്ത്‌|ലഘുചിത്രം| മാരിടൈം സിൽക്ക് റോഡിന്റെ ഭൂപടം ചൈന, തെക്കുകിഴക്കൻ ഏഷ്യ, ഇന്ത്യൻ ഉപഭൂഖണ്ഡം, അറേബ്യൻ ഉപദ്വീപ്, സൊമാലിയ, ഈജിപ്ത്, യൂറോപ്പ് എന്നിവയെ ബന്ധിപ്പിച്ച ചരിത്രപരമായ സിൽക്ക് റോഡിന്റെ സമുദ്രവിഭാഗമാണ് മാരിടൈം സിൽക്ക് റോഡ് അല്ലെങ്കിൽ മാരിടൈം സിൽക്ക് റൂട്ട്. ബിസി രണ്ടാം നൂറ്റാണ്ടിൽ ആരംഭിച്ച ഇത് എഡി 15-ാം നൂറ്റാണ്ട് വരെ തഴച്ചുവളർന്നു. തെക്കുകിഴക്കൻ ഏഷ്യയിലെ ഓസ്ട്രോനേഷ്യൻ നാവികർ, ഇന്ത്യയിലെയും തെക്കുകിഴക്കൻ ഏഷ്യയിലെയും തമിഴ് വ്യാപാരികൾ, കിഴക്കൻ ആഫ്രിക്ക, ഇന്ത്യ, സിലോൺ, ഇന്തോചൈന എന്നിവിടങ്ങളിലെ ഗ്രീക്കോ-റോമൻ വ്യാപാരികൾ എന്നിവർ മാരിടൈം സിൽക്ക് റോഡ് സ്ഥാപിക്കുകയും പ്രവർത്തിപ്പിക്കുകയും ചെയ്തു. അറബിക്കടലിലും അതിനപ്പുറവും പേർഷ്യൻ, അറബ് വ്യാപാരികൾ വഴി ഇത് വികസിച്ചു. ഈ ശൃംഖല പഴയ സമുദ്ര ശൃംഖലകളായ, തായ്‌വാനിലെ മാരിടൈം ജേഡ് റോഡ്, മാരിടൈം സൗത്ത് ഈസ്റ്റ് ഏഷ്യ,   കൂടാതെ തെക്കുകിഴക്കൻ ഏഷ്യ, ശ്രീലങ്ക, ഇന്ത്യ, ഇന്ത്യൻ മഹാസമുദ്രം എന്നിവയിലെ സമുദ്ര സുഗന്ധവ്യഞ്ജന ശൃംഖല, എന്നിവ ഈ പുരാതന സമുദ്ര വ്യാപാര പാതയുമായി ഒത്തുപോകുന്നു.
ചരിത്രം
ഇടത്ത്‌|ലഘുചിത്രം| [[ഓസ്ട്രനേഷ്യൻ ജനവിഭാഗങ്ങൾ|ഓസ്‌ട്രോണേഷ്യൻ മൈഗ്രേഷൻ ഏരിയ. അവരിൽ ഭൂരിഭാഗവും പുരാതന മാരിടൈം ജേഡ് റോഡിലും പിന്നീട് 2,000 വർഷങ്ങൾക്ക് ശേഷം മാരിടൈം സിൽക്ക് റോഡിലും ഉൾപ്പെട്ടു ]] വലത്ത്‌|ലഘുചിത്രം|300x300ബിന്ദു| [[ബൃഹദ് ഭാരതം|ബൃഹദ് ഇന്ത്യയുടെ ചരിത്രപരമായ ഇൻഡോസ്ഫിയർ സാംസ്കാരിക സ്വാധീന മേഖല. ]] മാരിടൈം സിൽക്ക് റോഡ് ഏഷ്യയിലെ മറ്റ് ചരിത്ര ശൃംഖലകളെ അപേക്ഷിച്ച് താരതമ്യേന പുതിയ വ്യാപാര ശൃംഖലയാണ്. തായ്‌വാനിലും ഫിലിപ്പൈൻസിലും ഉടലെടുത്ത തെക്കുകിഴക്കൻ ഏഷ്യയിലെ ജേഡ് വ്യാപാര ശൃംഖലയായ മാരിടൈം ജേഡ് റോഡ്, മാരിടൈം സിൽക്ക് റോഡിന് ആയിരക്കണക്കിന് വർഷങ്ങൾക്ക് മുമ്പ് പ്രവർത്തിച്ചിരുന്ന ഒരു സ്വതന്ത്ര വ്യാപാര ശൃംഖലയായിരുന്നു. ഈ സ്വതന്ത്ര ശൃംഖല ബിസിഇ 2000 മുതൽ സിഇ 1000 വരെ 3,000 വർഷക്കാലം നിലവിലുണ്ടായിരുന്നു. തായ്‌വാനിലെയും ഫിലിപ്പീൻസിലെയും തദ്ദേശവാസികൾ തമ്മിലുള്ള ബന്ധത്തിലൂടെയാണ് വ്യാപാരം സ്ഥാപിക്കപ്പെട്ടത്, പിന്നീട് വിയറ്റ്നാം, മലേഷ്യ, ഇന്തോനേഷ്യ, തായ്‌ലൻഡ്, തെക്കുകിഴക്കൻ ഏഷ്യയിലെ മറ്റ് പ്രദേശങ്ങൾ എന്നിവ കൂടി വ്യാപാരത്തിലെത്തി. തെക്കുകിഴക്കൻ ഏഷ്യയിലെ ആനിമിസ്റ്റ് കടൽ യാത്രാ സംഘങ്ങളാണ് ഇതിന് നേതൃത്വം നൽകിയത്. ആനിമിസ്റ്റ് നയിക്കുന്ന ഈ വ്യാപാര ശൃംഖലയിൽ നിന്ന് ഉത്ഭവിച്ച ശ്രദ്ധേയമായ പുരാവസ്തു കണ്ടെത്തലുകളിൽ ഒന്നാണ് ലിംഗ്ലിംഗ്-ഒ ആർട്ടിഫാക്‌റ്റുകൾ. മാരിടൈം ജേഡ് റോഡിന്റെ പ്രവർത്തനസമയത്ത്, 1000 മുതൽ 600 ബിസിഇ വരെയുള്ള കാലത്ത് ശ്രീലങ്ക, ദക്ഷിണേന്ത്യ എന്നിവിടങ്ങളിൽ ദ്വീപ് നിവാസികൾ തെക്കുകിഴക്കൻ ഏഷ്യക്കാർ എന്നിവർ ഓസ്‌ട്രോണേഷ്യൻ സുഗന്ധവ്യഞ്ജന വ്യാപാര ശൃംഖലകൾ സ്ഥാപിച്ചു. ജേഡിന്റെയും സുഗന്ധവ്യഞ്ജനങ്ങളുടെയും ഈ ശൃംഖലകൾ പിന്നീട് മാരിടൈം സിൽക്ക് റോഡ് സ്ഥാപിക്കാൻ സഹായിച്ചു.
റ്റിറാനോസോറസ് (ചലച്ചിത്രം)
2011 ൽ ഇറങ്ങിയ ഒരു ബ്രിട്ടീഷ്‌ ചലച്ചിത്രം ആണ് റ്റിറാനോസോറസ്.
മാരിടൈം സിൽക്ക് റോഡ്
ചരിത്രം
പ്രധാനമായും ഓസ്‌ട്രോണേഷ്യൻ തലാസോക്രസികൾ ആണ് മാരിടൈം സിൽക്ക് റോഡിന്റെ ഒഴുക്ക് നിയന്ത്രിച്ചത്, പ്രത്യേകിച്ച് മലാക്ക, ബങ്ക കടലിടുക്കുകൾ, മലായ് ഉപദ്വീപ്, മെകോംഗ് ഡെൽറ്റ എന്നിവയ്ക്ക് ചുറ്റുമുള്ള പ്രദേശങ്ങൾ; ഈ പ്രദേശങ്ങളുടെ ഇന്ത്യൻവൽക്കരണം കാരണം ചൈനീസ് രേഖകൾ ഈ രാജ്യങ്ങളെ "ഇന്ത്യൻ" എന്ന് തെറ്റായി ആണ് രേഖപ്പെടുത്തിയത്. കിഴക്കോട്ട് ഹിന്ദുമതത്തിന്റെയും ബുദ്ധമതത്തിന്റെയും ആദ്യകാല വ്യാപനത്തിന് ഈ റൂട്ട് സ്വാധീനം ചെലുത്തിയിരുന്നു. ചൈനയുമായുള്ള വ്യാപാരത്തിന്റെ ഭൂരിഭാഗവും ടോങ്കിൻ ഗൾഫിലൂടെ കടന്നുപോയി. ഈ പ്രദേശത്ത് നിരവധി വ്യാപാര തുറമുഖങ്ങൾ അഭിവൃദ്ധിപ്പെട്ടു, പ്രത്യേകിച്ചും ജിയോസി ( വടക്കൻ വിയറ്റ്നാം ) പ്രദേശം, വൻതോതിൽ സമ്പത്ത് നേടി.
റ്റിറാനോസോറസ് (ചലച്ചിത്രം)
പുറത്തേക്കുള്ള കണ്ണികൾ
വർഗ്ഗം:ബ്രിട്ടീഷ് ചലച്ചിത്രങ്ങൾ